
Sfinţii mucenici Montanus, preotul şi soţia sa, Maxima din 


Singidunum 
(26 martie ) 
CD mi ara aa e e da PI 
dei 18 BANU RU 
SEM MAXIMA SE tic. MONTH 


Sfinţii mucenici Montanus preotul şi soția sa Maxima au vieţuit în secolul al IV- 
lea, în cetatea Singidunum (oraş antic roman care se afla pe locul ocupat actual- 
mente de Belgrad, capitala Serbiei) şi au pătimit în anul 304, din porunca guverna- 
torului Probus în timpul împăratului Dioclețian. Pentru că nu a vrut să se lepede de 
Hristos, guvernatorul a încercat să-l înduplece pe Montanus prin soția sa, Maxima. 
Dar aceasta, la fel de puternică în credinţă, s-a alăturat soțului ei, primind amândoi 
mucenicia după ce au fost aruncaţi în apa Savei. Se cuvine să ştim că Montanus 
este socotit ca fiind primul preot daco-roman cunoscut cu numele din istoria Bi- 
sericii noastre, ca şi soția sa, amândoi având nume latinești. Prăznuirea lor se face 
în Biserica ortodoxă şi în Biserica catolică pe 26 martie. 

Rugăciune către Sfântul sfinţit mucenic Montanus preotul și soţia sa, Maxima, 
pentru ajutorarea familiilor slujitorilor Altarului (a episcopului Macarie 

Acatistul Sfinţilor mucenici Montanus, preotul şi Maxima, soţia sa 


IE SETI TIPIC azi 
SE MAXIMA SE MIC. MOM TRAS 


Rugăciunile începătoare 


În numele Tatălui și al Fiului și al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 
Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Ortodoxia dreapta credinta - Acatistul Sfinţilor mucenici Montanus, preotul şi Ma- 
xima, soţia sa: 
https://www.youtube.com/watch?v=J Wl6c7Dykkw 


SR 5 e 


Troparul Sfinţilor mucenici Montanus, preotul şi Maxima, soția sa (glasul al 4- 
lea): Biserica Domnului, cu vrednicie, slujind, Montanus şi Maxima, cu vitejie au 
stat în faţa tiranului, moartea mucenicească, împreună, primind-o şi dimpreună, 
astăzi s-au mutat la viaţă, la veşnicele lăcașuri, cu Hristos bucurându-se. 


Condacul Sfinţilor mucenici Montanus, preotul şi Maxima, soţia sa (glasul al 3- 
lea): Pătimitori neînfricați pentru Domnul lisus, Sfinte părinte Montanus şi prea 
cinstită presbiteră Maxima, rugaţi-vă Tatălui Ceresc să întărească turma cea drept- 
credincioasă, ca, întru unire, să prea mărească Viaţa cea fără de sfârşit. 


NS8& 
Condacul 1 

Ca pe nişte vrednici slujitori ai Bisericii lui Hristos vă cinstim pe voi, cei ce nu v- 
aţi lepădat de Iisus, marele Arhiereu, ci, cu mila şi ajutorul Lui aţi păstrat până la 
sfârşitul vieţii pământeşti chinurile, dobândind mântuirea sufletelor voastre, pentru 
care vă lăudăm, zicând: Bucuraţi-vă, Sfinţilor mucenici Montanus şi Maxima, 
mărturisitori ai lui Hristos! 


Icosul 1 

În vremea prigonitorului împărat Dioclețian v-aţi nevoit întru mărturisirea dreptei 
credinţe şi cumplite chinuri aţi răbdat, primind din mâna Domnului, cununile slavei 
celei veşnice, pentru care vă cinstim cu aceste cântări: 

Bucuraţi-vă, stele înţelegătoare pe cerul Bisericii; 

Bucuraţi-vă, cei ce v-aţi jertfit pentru Hristos; 

Bucuraţi-vă, stâlpi ai dreptei credinţe, neclintiţi de prigoană; 

Bucuraţi-vă, glasuri înţelegătoare, care aţi vestit voia Cuvântului; 

Bucuraţi-vă, podoabe duhovniceşti ale Cetăţii Singidunum; 

Bucuraţi-vă, moştenitori ai cetăţii cereşti, pentru veşnicie; 

Bucuraţi-vă, propovăduitori ai Sfintei Evanghelii; 

Bucuraţi-vă, cei ce aţi ruşinat pe cârmuitorii păgâni; 

Bucuraţi-vă, făclii ale rugăciunii în Soborul Sfinţilor români; 

Bucuraţi-vă, pietre vii, nesfărâmate de chinurile asupritorilor; 

Bucuraţi-vă, rugători fierbinţi pentru fii Bisericii strămoşeşti; 

Bucuraţi-vă, raze ale Luminii, care S-a arătat în lume; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 2 

Cu harul Duhului Sfânt ai fost sfințit preot, părinte Montanus şi ai fost rânduit de 
Hristos, marele Arhiereu, ca slujitor în Biserica din Cetatea Singidunum, unde cu 
frică şi cutremur ai săvârşit dumnezeieştile Taine, cu Îngerii cântând Domnului: 
Aliluia! 


Icosul 2 

Văzând începutul prigonirii slujitorilor lui Hristos în cetatea ta, Sfinte Montanus, ai 
cugetat la cuvintele Mântuitorului, care ne îndeamnă să fugim în altă cetate când 
suntem prigoniţi şi ai urmat calea Dumnezeiescului Cuvânt, lăsându-te cu totul în 
voia lui Dumnezeu, care ne luminează şi ne îndeamnă să-ţi cântăm unele ca ace- 
stea: 

Bucură-te, cel ce ai fost călăuzit de cuvântul Evangheliei; 

Bucură-te, cel ce ai fugit de prigonitori în Cetatea Sirmium; 

Bucură-te, cel învrednicit de Domnul de o cunună mai mare; 

Bucură-te, cel ce ai fost prins şi întemnițat; 

Bucură-te, cel ce ai primit voia Domnului, ca să mărturiseşti; 
Bucură-te, cel ce nu te-ai ruşinat că eşti slujitor al lui Hristos; 
Bucură-te, cel ce nu te-ai supus poruncii împăratului vremelnic; 
Bucură-te, cel ce nicidecum, nu ai adus jerftă zeilor păgâni; 
Bucură-te, cel ce nu te-ai plecat sub amenințările tiranilor; 
Bucură-te, cel ce nu te-ai înspăimântat de grozăvia chinurilor; 
Bucură-te, cel ce ai răbdat, până la sfârşit, cu nădejdea răsplătirii; 
Bucură-te, Sfinte sfinţite mucenice Montanus! 


Condacul 3 

Vrăjmaşul, care oarecând a înşelat pe Eva în Rai, nu a putut să te biruiască pe tine, 
Sfântă muceniţă Maxima, că tu însuţi ai cerut să fu dată chinurilor trupeşti pentru 
ca, împreună cu soţul tău, preotul Montanus să-L mărturiseşti pe Domnul Hristos şi 
neîncetat, împreună cu Cetele îngereşti, să-l cânţi lui Dumnezeu: Aliluia! 


Icosul 3 

Te-ai sârguit să te faci părtaşă Pătimirilor Mântuitorului, muceniţă Maxima şi cru- 
cea mărturisirii ai luat-o pe umerii tăi, fără frică de prigonitori, iar Îngerii se bucu- 
rau, minunându-se de râvna ta pentru slujirea Adevărului şi cântându-ţi aşa: 
Bucură-te, biruitoare peste firea neputincioasă; 

Bucură-te, grabnică alergătoare la pătimire pentru Hristos; 

Bucură-te, ceea ce ai socotit chinurile ca pe o cale de mântuire; 

Bucură-te, ceea ce ai mărturisit pe Domnul, precum mironosiţele; 

Bucură-te, propovăduitoare, care nu te-ai sfiit de potrivnici; 

Bucură-te, ceea ce prin chinuri, ai dobândit odihna veşnică; 

Bucură-te, ceea ce cu înţelepciune, ai biruit pe vrăjmaşul; 

Bucură-te, ceea ce nu ai avut frică de amenințările tiranilor; 

Bucură-te, cea neclintită în vestirea Adevărului; 

Bucură-te, ceea ce prin mucenicie, ai intrat în Împărăţia cerească; 

Bucură-te, ceea ce ai primit cununa neveştejită a sfinţeniei; 

Bucură-te, cea vegheată din cer, de Soborul Sfintelor femei; 

Bucură-te, Sfântă muceniţă Maxima! 


Condacul 4 

Mărturisit-ai credinţa ta, cu îndrăzneală, înaintea tiranului guvernator Probus, Sfin- 
te Montanus, ca un preot sfânt, slujitor evlavios şi propovăduitor al lui Hristos 
Dumnezeu, căruia te-ai şi adus jerftă, prin suferinţele muceniceşti, ca să moşteneşti 
slava celor ce cântă neîncetat: Aliluia! 


Ar Dr De De De de De Dr Dr De De De Dr Dr dr De De De e de dr fr A A 


Xp XP XP IP IE Ie E e E 30 30 3 2 2 2 E E 30 30 30 IE De DE DP E 30 IE E IE XX 


De De de De Dr De De De De De De Dr Dr De De De de De Dr Dr De de de dr drd 


Xp XP XP IP 3 3 E 2 E 30 E 3 2 2 2 2 E 30 E IE IE 2 E 2 XX 


Icosul 4 

Nu aţi voit a aduce jertfă zeilor păgâni, Sfinţilor mucenici, ci cu bucurie, aţi dat 
trupurile voastre spre chinuri, pentru Cel ce cu Trupul pe Cruce, a pătimit, ca să ne 
îmbrace, pe noi, cu veşmântul nestricăciunii, de care şi voi învrednicindu-vă, pri- 
miţi, de la noi, laude ca acestea: 

Bucuraţi-vă, cei ce nu aţi adus cinstire zeilor înşelători; 

Bucuraţi-vă, cei ce nu v-aţi temut de durerile chinurilor; 

Bucuraţi-vă, cei ce aţi primit, de sus, mângâiere duhovnicească; 

Bucuraţi-vă, însoţire sfântă, de Hristos aleasă; 

Bucuraţi-vă, cei ce aţi defăimat lucrarea înşelătoare a demonilor; 

Bucuraţi-vă, cei ce v-aţi supus poruncilor dumnezeieşti; 

Bucuraţi-vă, cei ce în strâmtori, v-aţi bucurat întru Hristos; 

Bucuraţi-vă, cei neînfricoşaţi de îngrozirile tiranilor; 

Bucuraţi-vă, cei ce v-aţi bucurat pentru îndelunga răbdare; 

Bucuraţi-vă, cei ce aţi purtat jugul Domnului, cu vrednicie; 

Bucuraţi-vă, vrednici ostaşi în Cetele cereşti; 

Bucuraţi-vă, părtaşi ai Pătimirilor Mântuitorului Iisus; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 5 

Mult s-a ostenit păgânul guvernator să vă întoarcă de la dreapta credinţă, spre cin- 
stirea idolilor, dar, nimic nu a izbutit, iar voi aţi rămas, până la sfârşit slujitori cre- 
dincioşi ai Adevăratului Dumnezeu, căruia, neîncetat l-aţi cântat, în taina inimii: 
Aliluia! 


Icosul 5 

Chinuri ai îndurat pentru mărturisirea lui Hristos Dumnezeu, gândind cum EI a răb- 
dat cumplite chinuri, pe Cruce, pentru izbăvirea din moartea cea veşnică a oame- 
nilor căzuţi în păcat; drept aceea, cu bucurie, aşteptai moartea mucenicească pentru 
Viaţa lumii, iar credincioasa ta soţie fără frică, ţi-a urmat în pătimiri, pentru care vă 
lăudăm aşa: 

Bucuraţi-vă, purtători de chinuri pentru dragostea Cuvântului; 

Bucuraţi-vă, neclintiți apărători ai dreptei credinţe; 

Bucuraţi-vă, următori ai Mântuitorului pe calea pătimirii; 

Bucuraţi-vă, cei ce aţi înfruntat întunericul păgânătăţii,; 

Bucuraţi-vă, cei ce aţi dus crucea necazurilor, fără cârtire; 

Bucuraţi-vă, răbdători, până la sânge, în cumplite suferinţe; 

Bucuraţi-vă, cei ce i-aţi ruşinat pe cei cuprinşi de negura înşelăciunii; 

Bucuraţi-vă, luminători ai celor ce slujesc, cu jertfelnicie, Biserica; 

Bucuraţi-vă, buni apărători ai celor nedreptățiți; 

Bucuraţi-vă, pilde nerătăcite întru mărturisirea Adevărului; 

Bucuraţi-vă, cei al căror sânge vărsat, pentru Hristos, a devenit sâmânţă creştinilor; 
Bucuraţi-vă, cei ce aţi făcut să răsară, pe malurile Dunării, florile virtuţilor evan- 
ghelice; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 6 

Ajungând voi în mâinile prigonitorilor, fericiților mucenici, nu v-aţi îngrijit de cele 
ce trebuia să vorbiţi, ci v-aţi lăsat purtaţi de înţelepciunea Duhului Sfânt, care pe 
toate le împlineşte şi ne îndeamnă şi pe noi să vă cântăm, cu bucurie: Aliluia! 


Icosul 6 

Cu cruzime ai fost schingiuit de cei fără de legi, Sfinte mucenice Montanus, măr- 
turisind că te aduci jertfă pentru Hristos, căruia ca un preot sfinţit I-ai slujit cu cre- 
dinţă, iar soţia ta cea înţeleaptă, ţi-a urmat pe aceeaşi cale a mărturisirii şi a chinu- 
rilor, pentru care vă lăudăm aşa: 

Bucuraţi-vă, răbdători de chinuri pentru dragostea lui Hristos; 

Bucuraţi-vă, cei înţelepţiţi de Duhul Sfânt în mărturisire; 

Bucuraţi-vă, neînfricaţi apărători ai dreptei credinţe; 

Bucuraţi-vă, cei luminaţi de Hristos în ceasul pătimirii; 

Bucuraţi-vă, vulturi ce aţi zburat deasupra amenințărilor lumești; 

Bucuraţi-vă, cei într-armaţi cu dragostea Cuvântului; 

Bucuraţi-vă, ruşinarea celor biruiţi de ură şi de mânie; 

Bucuraţi-vă, propovăduitori ai păcii Domnului; 

Bucuraţi-vă, biruitori în lupta duhovnicească; 

Bucuraţi-vă, cununi ale iubitorilor de mucenici; 

Bucuraţi-vă, cei aflaţi deasupra valurilor fericirii; 

Bucuraţi-vă, cei întăriţi pe piatra credinţei neclintite; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 7 

Într-un gând v-aţi adunat împreună, ca să vă aduceţi jertfă vie lui Hristos, cel ce Şi- 
a întins prea curatele mâini pe Cruce, ca să scoată din mâna celui rău pe cei căzuţi, 
iar noi să înălțăm mâini curate la rugăciune, cântându-I, cu smerenie: Aliluia! 


Icosul 7 

Probus, cel întunecat la minte, mult s-a mirat de mărturisirea ta, Sfântă Maxima, că 
tu, având fire femeiască, nu te-ai lăsat biruită de neputinţă, ci ai cerut să fii dusă la 
chinuri pentru Cel ce oarecând le-a întărit pe mironosiţe să treacă peste hotarele 
fricii şi să vină la Mormânt cu miruri; pe calea acestora mergând şi tu, împreună cu 
soţul tău, vă întâmpinăm cu laude ca acestea: 

Bucuraţi-vă, făclii nestinse de viforul prigonirii; 

Bucuraţi-vă, stele înţelegătoare ce merg spre Răsăritul cel de sus; 

Bucuraţi-vă, pietre gânditoare aşezate pe Piatra vieţii; 

Bucuraţi-vă, dispreţuitori ai idolilor celor deşerți; 

Bucuraţi-vă, ofrande înmiresmate aduse în jertfelnicul ceresc; 

Bucuraţi-vă, mustrători ai tiranului împietrit în necredinţă; 

Bucuraţi-vă, călători cu Mântuitorul pe Golgota pătimirilor; 

Bucuraţi-vă, biruitori asupra chinurilor prin neclintită răbdare; 

Bucuraţi-vă, cugete văzătoare de răsplătiri cereşti; 

Bucuraţi-vă, suflete întru care S-a odihnit Împăratul slavei; 

Bucuraţi-vă, stâlpi ai credinţei pentru Cetatea Singidunum; 

Bucuraţi-vă, călăuzitori ai noştri pe drumul vieţii, cel plin de încercări; 
Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 8 

Fericită Maxima, cu multă dorire ai alergat pe calea chinurilor pentru a afla pe 
lisus, Calea cea adevărată, care S-a smerit pentru noi până la moarte şi încă moarte 
pe Cruce; deci, cu Îngerii ai cântat Celui ce a deschis calea tuturor mucenicilor: 
Aliluia! 


Icosul 8 

Păgânul dregător s-a tulburat de vitejia voastră în chinuri, că nu aţi prețuit viaţa, 
cea stricăcioasă, pe pământ, ci aţi alergat către Hristos, Viaţa cea adevărată, care 
dăruieşte Viaţa veşnică celor ce-L mărturisesc, fără preget, pentru care vă aducem 
aceste cununi de laude: 

Bucuraţi-vă, cei întăriți pe calea mărturisirii de harul lui Hristos; 

Bucuraţi-vă, cei ce nu v-aţi tulburat de amenințările chinuitorului; 

Bucuraţi-vă, cei îmbrăcaţi în veşmântul păcii lui Hristos; 

Bucuraţi-vă, cei ce aţi ruşinat pe cel care vă îngrozea cu chinuri; 

Bucuraţi-vă, cei ce aţi îndreptat ochii inimii spre Adevăr; 

Bucuraţi-vă, cei ce nu v-aţi temut de pierderea vieţii pământeşti; 

Bucuraţi-vă, cei mângâiaţi cu gândul la Împărăţia cerurilor; 

Bucuraţi-vă, cei ce aţi alergat, cu râvnă, pe calea muceniciei; 

Bucuraţi-vă, cei socotiți de păgâni drept nebuni, pentru că nu aţi prețuit viaţa pă- 
mântească; 

Bucuraţi-vă, cei ce aţi cunoscut fericirea veşnică în viaţa cerească; 

Bucuraţi-vă, cei ce bine aţi chibzuit şi aţi dobândit cele netrecătoare; 

Bucuraţi-vă, cei ce prin bunătate aţi biruit răutatea păgânilor; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 9 

Bine ai propovăduit, Sfinte mucenice Montanus, că Dumnezeu a ales pe cele ne- 
bune ale lumii, ca să ruşineze pe cei înţelepţi, încât, în cer şi pe pământ, să se slă- 
vească Numele Său PreaSfânt, prin care i-a întărit pe Sfinţii mucenici să rabde, pâ- 
nă la sfârşit, chinurile cele cumplite şi să strige cu mulțumire, PreaSfintei Treimi: 
Aliluia! 


Icosul 9 

Ritorii, cei cu minte deşartă, nu se pricep să laude nevoinţele voastre, Sfinților 
mărturisitori ai dreptei credinţe, cei ce aţi disprețuit slava lumii, ca să vă încununaţi 
cu slava cerească în Împărăţia lui Hristos, în Lumina căruia, vieţuind acum, rugaţi- 
vă, cu osârdie, pentru cei ce vă cinstesc cu cântări ca acestea: 

Bucuraţi-vă, cei ce aţi ruşinat stăruința în răutate, a cârmuitorului; 

Bucuraţi-vă, cei ce nu aţi luat în seamă amăgirile şi linguşirile; 

Bucuraţi-vă, cei ce aţi ascultat numai de Împăratul Hristos; 

Bucuraţi-vă, cei ce aţi nădăjduit în ajutorul lui Dumnezeu; 

Bucuraţi-vă, cei ce nu aţi luat în seamă cursele celui rău; 

Bucuraţi-vă, cei ce cu ochii sufletelor, aţi căutat ajutor de sus; 

Bucuraţi-vă, cei întăriți pe calea pătimirii din mila Domnului; 

Bucuraţi-vă, cei ce aţi băut fără împotrivire, paharul chinurilor; 

Bucuraţi-vă, cei ce v-aţi hrănit cu pâinea tare a rugăciunii; 

Bucuraţi-vă, cei ce aţi avut pe Hristos mângâiere în chinuri; 

Bucuraţi-vă, cei ce aţi luat din mâna Domnului, răsplata răbdării; 

Bucuraţi-vă, cei ce aţi moştenit Lăcaşul slavei cereşti; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 10 

AI zis, păgânului guvernator Probus, că nimic nu va izbuti prin chinurile pe care ţi 
le-a pregătit ție, Sfinte mucenice Montanus, ci, mila Domnului, faţă de tine, se va 
mări prin răbdarea dovedită in pătimiri, pentru care noi Îl lăudăm pe Dumnezeu, 
cântându-l: Aliluia! 

Icosul 10 

Neizbutind să vă clintească din dreapta credinţă, prin chinurile aduse asupra voa- 
stră, dregătorul Probus a poruncit să fiți aruncaţi în apa râului Sava, pentru neso- 
cotirea rânduielilor împărăteşti, însă voi v-aţi bucurat auzind că alergarea voastră 
se va sfârşi prin mucenicie, de care v-aţi şi învrednicit, în vreme ce Îngerii aşteptau 
să primească sufletele voastre, cântând: 

Bucuraţi-vă, cei neclintiţi pe Piatra Adevărului; 

Bucuraţi-vă, stânci nesfărâmate de loviturile chinurilor; 

Bucuraţi-vă, cei ce v-aţi bucurat de apropierea sfârşitului; 

Bucuraţi-vă, cei ce aţi ruşinat pe păgâni, care nu v-au supus; 

Bucuraţi-vă, cei ce aţi socotit Împărat al tuturor numai pe Hristos; 

Bucuraţi-vă, cei aruncaţi în râu după mărturisire; 

Bucuraţi-vă, cei primiţi de apa râului ca într-un mormânt; 

Bucuraţi-vă, că râuri de bucurie izvorau din sufletele voastre; 

Bucuraţi-vă, cei ce aţi aşteptat mutarea în Lăcaşurile de sus; 

Bucuraţi-vă, cei primiţi de Îngeri cu cântări de laudă; 

Bucuraţi-vă, cei ce aţi dorit mai mult fericirea veşnică; 

Bucuraţi-vă, cei ce, cu Oştile cereşti, mijlociţi pentru noi; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 11 

Ca pe un dar nepreţuit aţi primit moartea mucenicească, Sfinților pătimitori, cei ce 
aţi fost însoţire sfântă în vieţuire virtuoasă şi în mărturisirea dreptei credinţe, pen- 
tru că, prin aceasta, v-aţi învrednicit de slava cerească şi neîncetat, cântaţi cu Cete- 
le îngereşti: Aliluia! 


Icosul 11 

Foarte mult aţi slăvit pe Dumnezeu şi l-aţi mulţumit pentru că v-a dăruit răbdare, 
până la sfârşit, în mărturisirea voastră şi aţi intrat pe uşa Vieţii celei veşnice şi, cu 
moartea trupului, aţi descuiat-o, ca şi cu o cheie, pentru care vă aducem cântări de 
laudă ca acestea: 

Bucuraţi-vă, cei ce aţi mulţumit Domnului pentru întărirea în credinţă; 

Bucuraţi-vă, cei ce aţi ieşit biruitori din lupta cea duhovnicească; 

Bucuraţi-vă, cei ce aţi mers cu cinste, să vă închinaţi Împăratului tuturor; 
Bucuraţi-vă, suflete curate care au fost duse de Îngeri în ceruri; 

Bucuraţi-vă, cei ce v-aţi îmbrăcat, de bună voie, cu veșmânt mucenicesc; 
Bucuraţi-vă, cei ce aţi sfinţit apele râului cu trupurile voastre; 

Bucuraţi-vă, cei ce aţi primit cu pace, moarte pentru Viaţa lumii; 

Bucuraţi-vă, cei adăugaţi Soborului mucenicilor lui Hristos; 

Bucuraţi-vă, că moartea vi s-a făcut uşă către Viaţă; 

Bucuraţi-vă, cei ce aţi băut paharul morţii, asemenea Domnului; 

Bucuraţi-vă, cei ce aţi mers cu bucurie, la masa pregătită Sfinţilor; 

Bucuraţi-vă, rugători pentru familiile creştine; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 12 

Râul Sava a primit, cu cutremur trupurile voastre împovărate de pietrele legate de 
gâtul vostru, pentru că aţi mărturisit pe Piatra Vieţii şi aducând valuri de lacrimi, a 
fost martor la mărturisirea voastră mucenicească, iar noi cântăm, cu credinţă şi cu 
dragoste, Împăratului tuturor: Aliluia! 


Icosul 12 

Cu darul proorociei ai fost împodobit, Sfinte Montanus, că, mai înainte de moartea 
ta mucenicească, ai înălţat fierbinte rugăciune şi ai mărturisit că vezi, cu ochii min- 
ţii, pe poporul cel nou, care avea să cheme Numele cel sfânt al Domnului în Bise- 
rici; pentru veacuri, în icoana proorociei tale recunoscând chipul Bisericii noastre 
dreptslăvitoare, sfinte cu mulțumire pentru prinosul vostru de mărturisire, vă adu- 
cem cântări ca acestea: 

Bucuraţi-vă, cei ce rugându-vă v-aţi încheiat sfârşitul pământesc; 

Bucuraţi-vă, cei ce v-aţi bucurat de înălțarea poporului, celui nou; 

Bucuraţi-vă, cei ce aţi adăpat pământul strămoşilor cu sângele vostru; 

Bucuraţi-vă, cei ce prin jertfirea voastră, aţi făcut să rodească sămânţa dreptei cre- 
dinţe; 

Bucuraţi-vă, cei ce pe temelia jertfei voastre, aţi întărit Biserica lui Hristos; 
Bucuraţi-vă, nume sfinte, purtătoare de răsunet duhovnicesc; 

Bucuraţi-vă, cei ce vă rugaţi pentru întărirea Bisericii lui Hristos; 

Bucuraţi-vă, cei a căror rugăciune curată este bine primită; 

Bucuraţi-vă, cei lăudaţi de neamul drept-credincioşilor; 

Bucuraţi-vă, cei ce aţi încredinţat Domnului rugăciunile voastre; 

Bucuraţi-vă, cei ce v-aţi scos trupurile din valuri, încredinţându-le grijii credincio- 
şilor; 

Bucuraţi-vă, cei ce ne-aţi dăruit ca pe un odor, moaştele voastre; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


Condacul 13 (de 3 on) 
O, Sfinților mucenici, Montanus şi Maxima, cei ce bine aţi săvârşit lupta duhovni- 
cească şi v-aţi învrednicit de cununa muceniciei, rugaţi-vă neîncetat pentru întări- 

rea Bisericii, ca toți împreună, să ne mântuim şi să-L slăvim într-un glas pe Hri- 
stos, Arhiereul tuturor veacurilor, prin cântarea: Aliluia! 


Se zice, apoi din nou: 


Icosul 1 

În vremea prigonitorului împărat Dioclețian v-aţi nevoit întru mărturisirea dreptei 
credinţe şi cumplite chinuri aţi răbdat, primind din mâna Domnului, cununile sla- 
vei celei veşnice, pentru care vă cinstim cu aceste cântări: 

Bucuraţi-vă, stele înţelegătoare pe cerul Bisericii, 

Bucuraţi-vă, cei ce v-aţi jertfit pentru Hristos; 

Bucuraţi-vă, stâlpi ai drepte credinţe, neclintiţi de prigoană; 

Bucuraţi-vă, glasuri înţelegătoare care aţi vestit voia Cuvântului; 

Bucuraţi-vă, podoabe duhovniceşti ale Cetăţii Singidunum; 

Bucuraţi-vă, moştenitori ai cetăţii cereşti, pentru veşnicie; 

Bucuraţi-vă, propovăduitori ai Sfintei Evanghelii; 

Bucuraţi-vă, cei ce aţi ruşinat pe cârmuitorii păgâni; 

Bucuraţi-vă, făclii ale rugăciunii în Soborul Sfinţilor români; 

Bucuraţi-vă, pietre vii, nesfărâmate de chinurile asupritorilor; 

Bucuraţi-vă, rugători fierbinţi pentru fui Bisericii strămoşeşti; 

Bucuraţi-vă, raze ale Luminii care S-a arătat în lume; 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 


şi Condacul 1 

Ca pe nişte vrednici slujitori ai Bisericii lui Hristos vă cinstim pe voi, cei ce nu v- 
aţi lepădat de Iisus, marele Arhiereu, ci, cu mila şi ajutorul Lui aţi păstrat până la 
sfârşitul vieţii pământeşti chinurile, dobândind mântuirea sufletelor voastre, pentru 
care vă lăudăm, zicând: Bucuraţi-vă, Sfinţilor mucenici Montanus şi Maxima, 
mărturisitori ai lui Hristos! 


Apoi, se zice această: 
Rugăciune 


O, Sfinților mucenici Montanus şi Maxima, vlăstare vrednice ale Bisericii lui Hris- 
tos din neamul daco-roman, cei care nu v-aţi temut de amenințările chinuitorilor, 
ci, mistuiţi de dorul dragostei lui Hristos aţi răbdat până la sfârşit, tirania păgâ- 
nilor, rugaţi-vă Domnului să ne întărească şi pe noi pe piatra mărturisirii dreptei 
credinţe. 

Ai adus mulţumire Ziditorului, Sfinte mucenice Montanus, că te-ai învrednicit să te 
jertfeşti pentru dreapta credinţă în Hristos. Deci, înţelepţeşte-ne şi pe noi ca să mul- 
țumim Domnului în necazuri, de vreme ce toate acestea sunt îngăduite de Dreptul 
Judecător pentru păcatele noastre, ca să ne facem părtaşi Pătimirii Sale şi împreună 
cu EI, să moştenim Împărăţia cerească. Plin fiind de harul Duhului Sfânt, dragostea 
pentru turma ta, din Singidunum, te-a însoţit, iar, în pragul trecerii din această lu- 
me, ai încredinţat Biserica ta Păstorului celui mare, ca să o păzească de toate unel- 
tirile celui rău, încă şi pentru toate Bisericile din preajma Dunării te-ai rugat, vă- 
zând, cu ochi prooroceşti înălțarea unui popor înnoit prin dreapta credinţă, care 
slăveşte numele Domnului. Deci, văzând, sfinte, ca în icoană, pe tot pământul stră- 
moşesc zidindu-se Sfinte Lăcaşuri, în care se prea măreşte Sfânt numele Domnu- 
lui, aducem ţie mulţumire pentru rugăciune şi cerem să mijloceşti ca să se facă şi 
sufletele noastre Biserici vii în care se vesteşte smerenia, credinţa curată, nădejdea 
şi dragostea în numele Sfintei Treimi. 


De asemenea şi către tine ne îndreptăm gândul, Sfântă muceniţă Maxima care răb- 
dând toate chinurile, ai lepădat toată neputinţa şi ai urmat, întru totul, soţului tău, 
preotul lui Dumnezeu, Montanus. Roagă-te pentru întărirea dragostei între soţi, 
pentru împăcarea dezbinărilor şi pentru noi toţi, ca să dobândim răbdare în ispite, 
pocăință curată şi mântuire, să nu ne lipsim de bunătăţile cele veşnice, făgăduite de 
Domnul lisus Hristos celor care Îl mărturisesc pe EI, ci să moştenim Viaţa veşnică 
întru Împărăţia Sa, slăvindu-L, împreună cu Tatăl şi cu Duhul Sfânt, acum şi puru- 
rea şi în vecii vecilor! Amin! 


Apoi: Cuvine-se, cu adevărat, să te fericim pe tine, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce ești mai 
cinstită decât Heruvimii şi mai mărită, fără de asemănare, decât Serafimii, care, 
fără stricăciune, pe Dumnezeu-Cuvântul ai născut, pe tine, cea cu adevărat Născă- 
toare de Dumnezeu, te mărim. 


Și apoi se face Otpustul: Doamne, Iisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinţilor mucenici Montanus, preotul şi 
Maxima, soţia sa şi ale tuturor Sfinților, miluieşte-ne şi ne mântuieşte pe noi. 
Amin. 


Sursa: 
https://chirho88888888.wordpress.com/2021/02/25/acatistul-sfintilor-mucenici-montanus- 


preotul-si-sotia-sa-maxima/ 

https://acoperamantulmaiciidomnului.wordpress.com/2021/01/23/acatistul-sfintilor- 
mucenici-montanus-preotul-si-sotia-sa-maxima-26-martie/ 

Paraclisul Sfinţilor mucenici Montanus, preotul şi soţia sa. Maxima 


[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Mucenicii Tăi, Doamne, Montanus şi Maxim, întru nevoinţele lor cunu- 
nile nestricăciunii au dobândit de la Tine, Dumnezeul nostru, că având tăria Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
Cântarea 1 
Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărţind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 
Stih: Sfinţilor mucenici, rugaţi-vă lui Dumnezeu pentru noi. 
Cu ce flori de cântări vom încununa pe doimea mucenicilor, pe cei ce au fost ne- 
despărțiți cu duhul şi la moartea lor mucenicească şi împreună s-au adus ca jertfă 


sfinţită lui Hristos, Dătătorul biruinţei asupra vrăjmaşilor nevăzuţi. 


Slavă Tatălui şi Fiului şi Sfântului Duh. 

Chinurile puse înainte nu v-au depărtat de Hristos, ci mai cu dorire aţi alergat că- 
tre cele cereşti, râvnind dulceaţa cea netrecătoare a Raiului. 


Şi acum şi pururea şi în vecii vecilor. Amin. 


Ca Una ce ai purtat în braţele tale pe Împăratul vieţii, pe Acela roagă-L să ne dea 
nouă iertare păcatelor şi mare milă. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, iubitorule 
de oameni. 


Stih: Sfinţilor mucenici, rugaţi-vă lui Dumnezeu pentru noi. 


Ca unii ce cu sângele vostru aţi pecetluit testamentul iubirii lui Hristos, nu încetaţi 
a vă ruga să se izbăvească sufletele noastre de tirania celui rău. 


Stih: Sfinţilor mucenici, rugaţi-vă lui Dumnezeu pentru noi. 


Cu ale tale sfinte mijlociri, Sfinte Montanus, cere să se acopere sufletele noastre de 
toată primejdia şi să înaintăm spre Hristos cu inimă umilită. 


Slavă Tatălui şi Fiului şi Sfântului Duh. 


Pe Împăratul cel fără de moarte L-ai cinstit mai mult decât pe stăpânitorul cel 
pământesc şi jertfă nu ai adus idolilor celor mincinoşi. 


Şi acum şi pururea şi în vecii vecilor. Amin. 


Nu înceta a mijloci nouă iertare păcatelor şi izbăvire din cumplita robie a patimilor, 
ca să ajungem la lărgimea pocăinţei celei mântuitoare. 


Apoi aceste stihiri: 
In râu aţi fost aruncaţi de cei fărădelege, dar sânurile Raiului v-au primit pe voi ca 


pe nişte biruitori ai vicleşugurilor celui potrivnic şi în cetele mucenicilor aţi fost 
aşezaţi. 

Maica Vieţii, nu te întoarce dinspre noi, cei omorâţi de păcat, ci ne înviază prin 
pocăință ca să aducem rod de fapte bune Dătătorului a toată bunătatea. 


Sedealna: Toate cetele îngerești s-au minunat de răbdarea voastră, căci cu nimic 
nu v-a clintit tiranul ca să vă lepădați de Arhiereul cel mare, cel ce şi întru bucuria 
Sfinților Săi v-a primit. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile des- 
fătărilor, am fost golit de har şi pentru răni zac gol; ci mă rog Ție, Mântuitorule, 
mântuieşte-mă! 

Stih: Sfinţilor mucenici, rugaţi-vă lui Dumnezeu pentru noi. 

Cu adevărat voi nu v-aţi temut de tirania asupritorilor, ci cu dragostea lui Hristos 
într-armându-vă aţi trecut marea cea sărată a chinurilor şi aţi ajuns la limanul 
Raiului, unde vă rugaţi şi pentru sufletele noastre. 

Stih: Sfinţilor mucenici, rugaţi-vă lui Dumnezeu pentru noi. 

Cu mijlocirile voastre pentru poporul nostru, faceţi să se surpe toată tirania ere- 
surilor şi să ne facem noi vrednici ostaşi ai lui Hristos, surpând munţii patimilor 
noastre cu puterea Crucii şi tânguirea pocăinţei. 

Slavă Tatălui şi Fiului şi Sfântului Duh. 

Cu îngerii aţi zburat către cămările cereşti, bucurându-vă de cununile muceniceşti 
dobândite prin pătimire, iar acum vă bucuraţi de cei ce au lepădat jugul patimilor 
sufleteşti şi trupeşti. 


Şi acum şi pururea şi în vecii vecilor. Amin. 


Ca Una ce te-ai făcut scaun de heruvimi, adu-ţi aminte şi de noi şi ne ridică din 
scaunul lenevirii. 


Cântarea a V-a 


Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul 

patimilor; Cel ce ţi-ai plecat capul pe Cruce şi Te-ai trezit de bunăvoie, micşorând 
Hristoase, noaptea păcatului, Cel ce eşti lumina dreptăţii. 


Stih: Sfinţilor mucenici, rugaţi-vă lui Dumnezeu pentru noi. 

Veseliţi-vă, sfinților mucenici, cei ce aţi trecut cu vitejie apele chinurilor şi v-aţi 
sălăşluit acolo unde este curgerea izvoarelor Raiului, ca să slăviţi pe Izvorul milo- 
stivirii. 

Stih: Sfinţilor mucenici, rugaţi-vă lui Dumnezeu pentru noi. 


Către Hristos aţi alergat cu dorire şi din mâna Lui aţi luat cununa vieţii, înfruntând 
fără teamă pe cei fărădelege. 


Slavă Tatălui şi Fiului şi Sfântului Duh. 


De raza Duhului fiind luminaţi aţi biruit întunericul celui rău şi v-aţi sălăşluit în 
grădinile Luminii, unde aduceţi-vă aminte şi de cei ce vă dăruiesc raze de cântări. 


Şi acum şi pururea şi în vecii vecilor. Amin. 


Caută cu milostivire spre robii tăi şi ne dă nouă iertare greşelilor prin mijlocirea ta 
cea cu îndrăzneală către Impăratul tuturor. 


Cântarea a VI-a 

Irmos: Rugăciunea mea voi revărsa către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinţilor mucenici, rugaţi-vă lui Dumnezeu pentru noi. 

In valurile chinurilor aţi fost aruncaţi, dar ca unii ce eraţi cunoscători ai adâncurilor 
Duhului, aţi alergat către lhmanul Cuvântului, pe care rugați-L să ne deschidă şi 
nouă porțile împăcării cu Tatăl. 


Slavă Tatălui şi Fiului şi Sfântului Duh. 


Cu mărturisirea voastră aţi făcut să se surpe mândria celui potrivnic şi cu muce- 
nicia voastră pe tiranul vrăjmaş l-aţi biruit de tot. 

Şi acum şi pururea şi în vecii vecilor. Amin. 


Milostiveşte-te spre robii tăi, Stăpână, ca una ce ai născut pe Pricinuitorul a toată 
milostivirea spre izbăvirea lumii din legăturile blestemului. 


Apoi aceste stihiri: 

Ca unii ce sunteţi icoană a răbdării şi a mărturisirii Cuvântului, rugaţi-vă să stăm şi 
noi cu vrednicie în dreapta credinţă, nimicind toate cursele celui rău cu puterea 
rugăciunii. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Luminători luminaţi v-aţi arătat, dumnezeieştilor mucenici, făptura 
toată luminând-o cu strălucirea minunilor, dezlegând neputinţele şi adâncul întune- 
ricului izgonind şi lui Hristos Dumnezeu neîncetat vă rugaţi pentru noi toți. 


[Prochimenul, Evanghelia] 


Stih: Miluieşte-mă Dumnezeule după mare mila ta şi după mulțimea îndu- 
rărilor Tale curăţeşte fărădelegea mea. 


Slavă Tatălui şi Fiului şi Sfântului Duh, glas 2 


Pentru rugăciunile mucenicilor Tăi, Milostive, curăţeşte mulțimea greşelilor 
noastre. 


Și acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stih: Miluieşte-ne, Dumnezeule, după mare mila Ta şi după mulțimea îndu- 
rărilor Tale curăţeşte fărădelegile noastre. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalţă fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 

zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemersătorului şi Botezătorului loan; ale Sfinților, mări- 
ților şi întru tot lăudaţilor apostoli; ale tuturor sfinților sfințiţilor ierarhi; ale sfin- 
ților, măriţilor şi bunilor biruitori mucenici, ale prea cuvioşilor şi de Dumnezeu 
purtătorilor părinţilor noştri, ale Sfinţilor (N), a căror pomenire o săvârşim, ale 
Sfinților mucenici Montanus și Maxima, ale Sfinţilor şi drepţilor dumnezeieşti 
părinţi Ioachim şi Ana şi pentru ale tuturor Sfinţilor; rugămu-ne, Mult-milostive 
Doamne, auzi-ne pe noi păcătoşii, care ne rugăm Ție, şi ne miluieşte pe noi. 


Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri ! 


Stih: Sfinţilor mucenici, rugaţi-vă lui Dumnezeu pentru noi. 


Pe balaurul cel mare aţi nimicit cu vitejia voastră şi în lăcaşurile slavei v-aţi să- 
lăşluit, unde vă rugaţi şi pentru cei ce se primejduiesc în marea vieţii. 


Stih: Sfinţilor mucenici, rugaţi-vă lui Dumnezeu pentru noi. 

Râul v-a primit în braţele sale, ca pe nişte comori ale mărturisirii voastre, iar noi 
mâinile ridicăm la rugăciune către voi, ca să ne întăriţi întru mărturisirea lui Hri- 
stos. 


Slavă Tatălui şi Fiului şi Sfântului Duh. 


Cetele îngereşti v-au condus cu bucurie către Tronul ceresc, pe voi, cei ce întru 
nevoinţa viaţa v-aţi săvârşit, aşteptând vederea Luminii neapropiate. 


Şi acum şi pururea şi în vecii vecilor. Amin. 


In mâinile tale porţi vistieriile tuturor comorilor Cuvântului, deci îndură-te şi de 
mine, cel osândit, şi dăruieşte-mi plinirea cererii celei de folos. 


Cântarea a VIII-a 


Ar Dr De De Dr de De Dr De De De e Dr Dr Dr De de De de de dr fr A A 


Xp PP IP IP 2 E 2 E 30 E 3 2 2 2 2 E 30 30 IE IE 2 E E E E XX 


Die De de De Dr de De De De De De Dr Dr De De De dr De Dr Dr De de de dr dr d 


Xp XP XP IP 3 IP E 2 E 30 E 3 2 2 2 2 E 30 50 IE IE 2 E XX 


Irmos: Văzându-Te, Soarele întins pe Cruce, şi-a strâns razele şi tot pământul s-a 
clătinat cu cutremur, Împărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, te rog Hristoase: Tămăduieşte ca un doctor 
patimile sufletului meu! 


Stih: Sfinţilor mucenici, rugaţi-vă lui Dumnezeu pentru noi. 


Cu frică de Dumnezeu, ai slujit Sfinte Montanus, săvârşind cele sfinte spre mân- 
tuirea poporului din mijlocul căruia ai răsărit. 


Stih: Sfinţilor mucenici, rugaţi-vă lui Dumnezeu pentru noi. 

Cu vrednicie aţi purtat cinstea de creştini şi ca nişte spice aţi fost secerați de 
secerea muceniciei, ca să răsăriți ca nişte pomi plini de roadele rugăciunii în a 
Raiului grădină. 

Binecuvântăm pe Tatăl, pe Fiul şi pe Sfântul Duh, Domnul. 

Cu mantia jertfirii te-ai încins Sfinte Montanus şi prea credincioasa ta soţie ţi-a 
urmat pe calea muceniciei, ca împreună să moşteniţi slava cea gătită vouă de 
Răsplătitorul nevoinţelor. 


Şi acum şi pururea şi în vecii vecilor. Amin. 


Cununa pocăinţei dăruieşte-mi mie, Ceea ce prin naşterea ta ai adus în lume pe 
Semănătorul pocăinţei în inimile oamenilor. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 

Stih: Sfinţilor mucenici, rugaţi-vă lui Dumnezeu pentru noi. 

Apele râului v-au slujit ca unealtă a morţii, dar acum vă desfătați de râurile Raiu- 
lui, cu ploaia rugăciunilor voastre curăţind şi mintea noastră întinată şi omorâtă de 


păcat. 


Stih: Sfinţilor mucenici, rugaţi-vă lui Dumnezeu pentru noi. 

Dragostea pentru Hristos şi mai mult v-a unit pe calea mărturisirii Lui şi împreună 
aţi şi luat cununa muceniciei. 


Slavă Tatălui şi Fiului şi Sfântului Duh. 


Nu ne uitaţi pe noi în rugăciunile voastre, ci cereţi Domnului să ne scoată la lima- 
nul pocăinţei. 


Şi acum şi pururea şi în vecii vecilor. Amin. 


Inima mea cea ofilită de păcat o stropeşte cu picăturile rugăciunii tale şi mă 
povăţuieşte la limanul umilinţei. 


Apoi: Cuvine-se cu adevărat să te fericim, Născătoare de Dumnezeu, cea puru- 
rea fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care 
fără Stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: " Ceea ce eşti mai cinstită...". 


Impreună aţi intrat pe uşa muceniciei şi în staulul ceresc aţi intrat cu bucurie, 
mulțumire aducând Răsplătitorului nevoinţelor. 


Ca unii ce staţi neîncetat înaintea scaunului Treimii, aducând jertfa rugăciunilor 
voastre pentru poporul nostru, aduceţi-vă aminte de mine, cel cufundat în adâncul 
ispitelor. 


Cu flori de cântări împodobim prăznuirea voastră, a celor ce aţi făcut cinste nea- 
mului nostru, nelepădându-vă de Impăratul ceresc pentru a avea cinstea ome- 
nească. 


Apele v-au înghițit pe voi, dar Hristos, cel ce a tulburat adâncurile iadului, v-a 


SA A ae 


Rugaţi-vă pentru unitatea Bisericii, cu fulgerul rugăciunii voastre arzând materia 
cea rea a eresurilor celor stricătoare de suflet. 


Pentru dragostea Arhiereului celui mare v-aţi dat jertfei muceniceşti, ca la masa 
cea tainică a Cuvântului să vă veseliţi şi să ne trimiteţi noi binecuvântări cereşti. 

Cetele puterilor netrupeşti, cu Botezătorul, cu apostolii lui Hristos, cu Sfinţii 
mucenici Montanus şi Maxima şi cu Născătoarea de Dumnezeu Maria, faceţi 
rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Impreună v-aţi înfățişat lui Hristos, luând din mâna Lui cununa vieţii veşnice şi 
palat ceresc unde vă bucuraţi lăudând pe Dumnezeu şi cerând iertare şi mare milă 
pentru poporul bine credincios. 


Cu virtuțile v-aţi împodobit sufletele şi mai apoi şi cu sângele muceniciei, ase- 
mănându-vă Păstorului celui Mare care sângele şi-a vărsat pe Cruce pentru mân- 
tuirea lumii. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 

Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


Sursa: https://www.facebook.com/Desufletpentrusuflet/posts/1298212716934179/ 

Rugăciune către Sfântul sfinţit mucenic Montanus preotul și soţia sa, 
Maxima, pentru ajutorarea familiilor slujitorilor Altarului (a episcopului 
Macarie Drăgoi) 


Sfinţilor Montanus preotul și Maxima prezbitera, cununa muceniciei ați dobândit 
în vremea idolatrilor prigonitori ai Bisericii, împreună mărturisind pentru Hristos. 
Pentru aceasta, cu bucurie ne închinăm și lăudăm viaţa voastră, care luminează și 
risipeşte întunericul necredinţei și al îndoielii. 


Sfinților mucenici daco-romani din Singidunum, ne rugăm cu umilință şi cu zdro- 
bire de inimă să luaţi aminte la sfințiții slujitori ai Altarului, la familiile şi la casele 
acestora. În credinţă şi în curăţie îi întăriţi. În virtute să-i îndemnați. Întru cuviinţă 
şi cinste să se împodobească îi învăţaţi. De tot felul de încercări, neputinţe şi strâm- 
torări să-i uşurați, ca unii care grea şi binecuvântată cruce şi-au ales. De ispitele 
ținerii de minte a răului şi iubirii de arginți să îi feriți, virtutea discernământului şi 
a bunei chivernisiri a propriei familii, harul ascultării şi al împreună-sfătuirii cu cei 
mai încercați în viaţa duhovnicească, precum şi curățirea de patimi lor o mijlociţi. 


Soţiilor acestora îndelungă răbdare cu soții lor le dăruiți, dobândind laolaltă darul 
cumpătării, al smereniei, al rugăciunii și al împreună-răstignirii cu Hristos. lar când 
povara misiunii va deveni apăsătoare, rugați pe Preamilostivul Dumnezeu să le in- 

sufle gând bun, dorinţa de mărturisire şi de descoperire a gândurilor şi puterea de a 
nu cobori de pe Crucea slujirii. 


Iar copiilor lor, cei ce sunt şi ei împreună purtători ai greutăților misiunii, dăruiți-le 
dragoste adâncă şi credință neclintită, curajul mărturisirii de a-L slăvi pe Mântui- 
torul nostru lisus Hristos înaintea oamenilor. 


Cu ajutorul vostru, pilde pentru păstoriți şi încurajare pentru popor să-i înfățişaţi pe 
unii ca aceştia, spre slava lui Dumnezeu. 


Cereţi neîncetat Domnului pentru sfințiții slujitori reaprinderea dumnezeiescului 
har primit în Taina Botezului și a Hirotoniei, cel care totdeauna pe cele neputin- 
cioase le vindecă şi pe cele cu lipsă le împlineşte, iar în faţa persecutorilor credinţei 
cuvânt cu putere multă, spre plinirea Evangheliei, cu ajutorul vostru să dobân- 
dească. Amin. 


Notă: Sfinţii mucenici daco-romani Montanus preotul şi soția sa, Maxima, din Sin- 
gidunum, azi Belgrad, în Serbia, au fost martirizați în anul 304. Sunt sărbătoriți la 
26 martie. 


Sursa: 
http://episcopiascandinavia.se/rugaciune-catre-sfantul-sfintit-mucenic-montanus-preotul- 
si-sotia-sa-maxima-pentru-ajutorarea-familiilor-slujitorilor-altarului-a-episcopului- 


macarie-dragoi/ 

Canon de rugăciune la sărbătoarea Soborului Sfântului Arhanghel Gavriil şi 
către Sfinţii mucenici Montanus preotul şi soţia sa Maxima (26 martie) 

Tropar la sărbătoarea Soborului Sfântului Arhanghel Gavriil, glasul al 4-lea: Mare 
voievod al Oştilor cereşti, rugămu-te pe tine, noi nevrednicii, ca prin rugăciunile 
tale să ne acoperi pe noi, cu acoperământul aripilor măririi tale celei netrupeşti, 
păzindu-ne pe noi, cei ce cădem cu dinadinsul şi strigăm: izbăveşte-ne din nevoi, 
ca un mai mare peste Cetele Puterilor celor de sus. 


Troparul Sfinţilor mucenici Montanus preotul şi soției sale Maxima, glasul al 4- 
lea: Pe cei ce cu vrednicie au slujit Biserica mântuitoare şi n-au voit să se închine 
idolilor, să-i cinstim cu cuviinţă cerându-le a mijloci la Stăpânul tuturor să ne 
mântuiască de orice patimă idolească. 


Cântarea 1 
Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei, 


bucurându-mă. 


Stih: Sfinte Arhanghele Gavriil, roagă-te lui Dumnezeu pentru noi. 

Ca unul care eşti lumină dumnezeiască şi nematerialnică şi te împărtăşeşti în 
chip nematerialnic de Lumina cea desăvârşită, rogu-te Sfinte Arhanghele al 
Domnului, luminează-mă cu rugăciunile tale, ca să te laud pe tine. 


Stih: Sfinte Arhanghele Gavriil, roagă-te lui Dumnezeu pentru noi. 

Astăzi să dănțuim dumnezeieşte veselindu-ne, cinstind pe cel dintâi dintre Puterile 
cele fără de trup, care a vestit Bucuria cea negrăită, ce a venit în lume, din prea 
marea iubire de oameni. 

Stih: Sfinte Arhanghele Gavriil, roagă-te lui Dumnezeu pentru noi. 

Ocrotitor prea mare şi ajutător către Dumnezeu, zid şi întărire avându-te pe tine, 
Arhanghele Gavriil, noi cei ce avem dragoste faţă de tine suntem izbăviţi din 
primejdii şi de vătămarea şarpelui, lăudându-te pe tine. 

Stih: Preasfântă Născătoare de Dumnezeu, miluieşte-ne pe noi. 

Curată, ceea ce eşti cu totul fără de prihană, dacă Arhanghelul Gavriil te-a văzut pe 
tine, plin de strălucire a strigat: Bucură-te, Stăpână, mântuirea oamenilor, lauda şi 
cinstita grăire a Ingerilor, ceea ce nu ştii de nuntă. 

Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 

Stih: Sfinte Arhanghele Gavriil, roagă-te lui Dumnezeu pentru noi. 

Cu împărtăşirea Luminii celei cu totul fără de materie, ca un nematerialnic cu 
adevărat fiind luminat, te-ai arătat ca o a doua lumină, luminând totdeauna pe 
oamenii cei materialnici, care te laudă pe tine. 

Stih: Sfinte Arhanghele Gavriil, roagă-te lui Dumnezeu pentru noi. 

De prea mare strălucire te-ai învrednicit tu, descoperindu-ne nouă măreaţa Taină, 


cel ce eşti prea mare între Ingeri, prin care cei de pe pământ am fost ridicaţi la 
înălţimea cea prea mare, cu măreție cinstindu-te pe tine. 

Stih: Sfinte Arhanghele Gavriil, roagă-te lui Dumnezeu pentru noi. 

Arată-te din cer tuturor celor ce cu dragoste te caută întotdeauna şi potoleşte 
viforul ispitelor şi al necazurilor cel pornit asupra noastră, o, Arhanghele Gavriil, 
cel ce eşti mai mare Voievod al Oştirilor cereşti. 

Stih: Preasfântă Născătoare de Dumnezeu, miluieşte-ne pe noi. 

Făcându-ţi cunoscută, oarecând, Taina cea de demult ascunsă, Fecioară, Arhan- 
ghelul Gavriil ţi-a strigat: Bucură-te, palat al lui Dumnezeu, în care EI sălăşluindu- 


Se, va îndumnezei pe toţi oamenii, ca un Indurat. 


Irmosul: Nu este sfânt precum Tu, Doamne, Dumnezeul meu; Care ai înălțat 
fruntea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 

Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum avându-l în minte, a strigat: Slavă puterii Tale, 
Doamne. 

Stih: Sfinte Arhanghele Gavriil, roagă-te lui Dumnezeu pentru noi. 

Prin împărtăşirile dumnezeieştii Stăpânii, ai stat odinioară, vrednicule de laudă 
Arhanghele Gavriil, luminând pe profetul Daniel şi dându-i lui în Duh arătarea 
celor necunoscute. 

Stih: Sfinte Arhanghele Gavriil, roagă-te lui Dumnezeu pentru noi. 

Cu guri de tină te lăudăm pe tine cel ce eşti cu firea de foc; smulge-ne pe noi din 
focul cel pururea arzător, Sfinte Arhanghele Gavriil, cu mijlocirile tale cele dumne- 
zeieşti. 

Stih: Sfinte Arhanghele Gavriil, roagă-te lui Dumnezeu pentru noi. 

Îmbrăcat fiind cu dumnezeiasca haină ce străluceşte de Slava cea de negrăit mai 
mult decât soarele, voievodule al slujitorilor, stai înaintea Impăratului Ceresc, 


veselindu-te. 


Stih: Preasfântă Născătoare de Dumnezeu, miluieşte-ne pe noi. 

Înţelegând Arhanghelul Gavriil, Preacurată, că eşti cu totul curăţită de Duhul, a 
strigat ție, în chip vădit: Bucură-te, dezlegarea blestemului şi chemarea din nou a 
strămoşilor. 


Cântarea a 5-a 


Irmos: Spăimântatu-s-au toate de dumnezeiască mărirea ta; că tu, Fecioară, neispi- 
tită de nuntă, ai avut în pântece pe Dumnezeu cel peste toate şi ai născut pe Fiul 
Cel fără de ani, cel ce dăruieşte pace tuturor celor ce te laudă pe tine. 


Stih: Sfinte Arhanghele Gavriil, roagă-te lui Dumnezeu pentru noi. 


Luminat fiind cu Împărtăşirea din Mintea cea Dintâi, ca o a doua lumină te-ai 
arătat, cu Cetele cele nesfârşite ale îngerilor strigând: Sfânt este Dumnezeu, Tatăl a 
toate Făcătorul, Fiul Cel împreună fără de început şi Duhul Cel împreună de pe 
Scaun. 


Stih: Sfinte Arhanghele Gavriil, roagă-te lui Dumnezeu pentru noi. 

Chipul tău este de foc, frumuseţea îţi este minunată, întrecând tot cugetul. Mare îţi 
este strălucirea, Arhanghele Gavriil prea mărite, conducătorul dumnezeieştilor 
Ingeri şi podoaba tuturor celor ce cu credinţă te laudă pe tine. 

Stih: Sfinte Arhanghele Gavriil, roagă-te lui Dumnezeu pentru noi. 

Când te-a văzut dumnezeiescul Zaharia, odinioară, stând alături de el, în vremea 
tămâierii, a rămas mut; că nu a crezut vestirii tale celei înfricoşătoare, pe care i-ai 
grăit-o, Arhanghele Gavriil, voievodule al Ingerilor. 

Stih: Preasfântă Născătoare de Dumnezeu, miluieşte-ne pe noi. 

Biserică a Sfinţeniei fiind, Preacurată, la glasul lui Gavriil Arhanghelul ai zămislit 
pe Cel ce Se odihneşte întru Sfinți, pe Dumnezeul cel Preasfânt, care sfinţeşte pe 
toți şi din nevoi îi scoate. 

Cântarea a 6-a 

Irmos: Înţelepţii de Dumnezeu, care faceţi acest praznic dumnezeiesc şi cu totul 


cinstit al Maicii lui Dumnezeu, veniţi să batem din palme, slăvind pe Dumnezeu, 
cel ce S-a născut dintr-însa. 

Stih: Sfinte Arhanghele Gavriil, roagă-te lui Dumnezeu pentru noi. 


Limbile pământeşti nu sunt în stare să te cinstească pe tine, Inger luminos şi ceresc, 
împodobit în chip strălucitor, cu strălucirile cele mai presus de minte şi de cuvânt. 


Stih: Sfinte Arhanghele Gavriil, roagă-te lui Dumnezeu pentru noi. 


Rază prea luminoasă a Soarelui, Voievodule al slujitorilor celor de foc, cu 
rugăciunile tale cele purtătoare de Lumină către Stăpânul, smulge pe cei ce te 
laudă pe tine din întunericul patimilor. 


Stih: Sfinte Arhanghele Gavriil, roagă-te lui Dumnezeu pentru noi. 


Sfaturile celor fărădelege risipeşte-le, credinţa creştină o întăreşte, fă să înceteze 
dezbinările în Biserică, Arhanghele, cu rugăciunile tale fierbinţi către Ziditorul 
tuturor. 


Stih: Preasfântă Născătoare de Dumnezeu, miluieşte-ne pe noi. 


Supusă ai fost cuvintelor celor dumnezeieşti ale Arhanghelului Gavriil, Curată şi 
ai născut în Trup pe Cuvântul cel mai înainte de început, care a mântuit lumea de 
lipsa de judecată. 


Irmosul: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condac, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, purururea Fecioară! 


Tu, Voievodule al Îngerilor, eşti prea mărit slujitor al prea luminoasei, cinstitei, 
înfricoşătoarei şi Atotfăcătoarei Treimi pentru aceasta, roagă-te acum neîncetat, 
mijlocitorule al nostru, ca să fim mântuiţi din toate nevoile şi chinurile, ca să stri- 
găm ţie: Bucură-te, acoperământul robilor tăi! 


Condac, glasul al 3-lea. Pătimitori neînfricaţi pentru Domnul lisus, Sfinte părinte 
Montanus şi prea cintită presbiteră Maxima, rugaţi-vă Tatălui Ceresc să întărească 

turma cea drepteredincioasă, ca întru unire să prea mărească Viaţa cea fără de 
sfârşit. 


Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului; ci 
groaza focului bărbăteşte înfruntând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat 

Stih: Sfinte Arhanghele Gavriil, roagă-te lui Dumnezeu pentru noi. 

Naşterea proorocului loan ai vestit-o, mărite, oarecând arhiereului Zaharia, care se 
găsea înăuntrul Templului celui Sfânt şi cânta lui Dumnezeu şi Mântuitorului: Prea 
lăudate Doamne al părinților şi Dumnezeule, bine eşti cuvântat. 

Stih: Sfinte Arhanghele Gavriil, roagă-te lui Dumnezeu pentru noi. 

Prea mărită bunăcuviinţa casei tale, Arhanghele Gavriile, sufletele credincioşilor le 
sfinţeşte, în chip luminat şi le îndeamnă a striga cu mare glas: Prea lăudate Doa- 
mne al părinților şi Dumnezeule, bine eşti cuvântat. 

Stih: Sfinte Arhanghele Gavriil, roagă-te lui Dumnezeu pentru noi. 

Luminat fiind în chip tainic, cu împărtăşirea din Lumina cea dintâi, Voievodule al 
Ingerilor, te-ai arătat cu adevărat ca o a doua lumină, luminând pururea pe cei ce 
cântă: Prea lăudate Doamne al părinților şi Dumnezeule, bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

Trimis a fost marele Voievod Gavriil să-ţi vestească ție Bucurie, Maică Fecioară, 
curată; prin care întristarea a încetat, iar blestemul cu adevărat s-a făcut neroditor şi 
binecuvântarea a înflorit credincioşilor în veci. 

Cântarea a 8-a 

Irmos: Pe tinerii cei binecredincioşi în cuptor naşterea Născătoarei de Dumnezeu 
i-a mântuit, atunci fiind închipuită, iar acum plinită; pe toată lumea ridică să-ţi 


cânte ţie: Pe Domnul lucrurile lăudaţi-L şi-L prea înălţați întru toţi vecii. 


Stih: Sfinte Arhanghele Gavriil, roagă-te lui Dumnezeu pentru noi. 

Cu sfinţite cuvinte, Sfinte, poporul cel sfinţit te laudă, veselindu-se. Că tu, 
Arhanghele, pe Cuvântul cel a toate Pricinuitor, care a luat Trup ca şi al nos- 
tru, L-ai vestit Fecioarei celei dintre noi, mai presus de minte şi de cuvânt pentru 
aceasta, te cinstim pe tine întru toţi vecii. 


Stih: Sfinte Arhanghele Gavriil, roagă-te lui Dumnezeu pentru noi. 


Cu Mintea cea mare şi cea dintâi, unindu-te în chip nematerialnic, Arhanghele, cu 
gura ta de foc tu cânţi cântarea cea uimitoare, pe care o cântă toate Cetele Ingerilor: 
pe Domnul, lucrurile, lăudaţi-L şi-L prea înălţaţi întru toţi vecii. 


Stih: Sfinte Arhanghele Gavriil, roagă-te lui Dumnezeu pentru noi. 


Cu Strălucirile cele dumnezeieşti fiind împodobit, străbaţi cele cereşti şi apoi cele 
pământeşti, îndeplinind Sfintele voiri ale lui Hristos, Dumnezeului tuturor, întâiule 
conducător al Îngerilor, Arhanghele Gavriil, strălucirea celor ce cu credinţă te lau- 
dă totdeauna. 


Stih: Sfinte Arhanghele Gavriil, roagă-te lui Dumnezeu pentru noi. 


Cuvântul voind de mai înainte să Se coboare printre oameni în Trup, după Ipostas, 
te-a avut pe tine, Sfinte Arhanghele Gavriil, alergător mai înainte şi pregătitor al 
sfințitului Său palat, care strigai: pe Domnul lăudaţi-L şi-L prea înălţaţi întru toţi 
vecii! 


Stih: Preasfântă Născătoare de Dumnezeu, miluieşte-ne pe noi. 

Pe binecuvântata Fecioară să o lăudăm, ca pe un tron desfătat al Împăratului, ca pe 
una ce este mai presus decât toate făpturile, ca pe singura care a dat Fiinţă 
trupească Celui mai presus de fire, Celui ce a îndumnezeit pe oameni, prin unirea 
cea mai bună a naşterii negrăite şi neobişnuite. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o; că toate le 
faci, Hristoase, numai cu voia. Pe Tine Te prea înălțăm întru toţi vecii. 

Cântarea a 9-a 


Irmos: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
cioară! 


Stih: Sfinte Arhanghele Gavriil, roagă-te lui Dumnezeu pentru noi. 


Stai cu frică, slujind Tronului Harului şi strălucitor fiind de revărsările de Lumină 
cele mai presus de minte şi cu sfinţenie îndumnezeit şi ca o lumină fiind văzut, 
luminezi cu mijlocirile tale pe cei ce cu credinţă te cinstesc pe tine, sfințite Arhan- 
ghele Gavriil. 


Stih: Sfinte Arhanghele Gavriil, roagă-te lui Dumnezeu pentru noi. 


Ca un cer plin de stele te arăţi împodobit de dumnezeieştile Străluciri şi ca un 
Voievod ţii în mâini sceptru prea strălucit şi străbați tot pământul, împlinind 
totdeauna voia Stăpânului şi scăpând din nevoi pe cei credincioşi. 


Stih: Sfinte Arhanghele Gavriil, roagă-te lui Dumnezeu pentru noi. 


Potoleşte viforul cel cumplit al celor fărădelege, care se ridică pururea asupra 
robilor tăi; fă să înceteze dezbinările în Biserică; dobândeşte izbăvire de greşeli 
celor ce te laudă pe tine; binecredincioşilor biruinţă dăruieşte, Arhanghele 
Gavriil, cu ocrotirea ta cea caldă. 


Stih: Sfinţilor Arhangheli Mihail şi Gavriil, rugaţi-vă lui Dumnezeu pentru noi. 


Doimea cea prea frumoasă şi plină de mărire, Sfinţii Arhangheli Mihail şi 
Gavriil, cei ce staţi înaintea scaunului Slavei celei dumnezeieşti, cereți iertare de 
păcate şi scăpare din nevoi pentru toţi, ca nişte ocrotitori şi ca unii ce urmaţi 
întru toate bunătatea Stăpânului. 


Stih: Preasfântă Născătoare de Dumnezeu, miluieşte-ne pe noi. 
Lumina fulgerului naşterii tale a strălucit şi a luminat tot pământul şi pe stăpânul 


întunericului l-a pierdut, Născătoare de Dumnezeu prea curată, lauda Ingerilor şi 
mântuirea tuturor oamenilor, care cu glasuri neîncetate te laudă pe tine. 

Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Cetele Ingereşti. lar prin tine, Preacurată, S-a arătat oamenilor Cu- 
vântul Intrupat, pe care slăvindu-L cu Oştile cereşti, pe tine te lăudăm. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Marele Arhanghel Gavriil, căpetenia îngerilor, arătându-se pururea împreună cu ei, 
strigă dumnezeiască cântare Treimii, bucurându-se. Pe acesta toţi, întru credinţă, 
cu mare glas să-l lăudăm şi cu gând curat întru cuviință să-l mărim. 


Sedelna Preasfintei Născătoare de Dumnezeu, glasul al 4-lea. Podobie: Mormântul 
Tău, Mântuitorule, ostaşii străjuindu-l, morţi s-au făcut de strălucirea îngerului ce 
s-a arătat, care a vestit femeilor Învierea. Pe Tine Te mărim, Pierzătorul strică- 
ciunii, la Tine cădem, cel ce ai înviat din mormânt la Unul Dumnezeul nostru. 


Ca cel ce eşti cel intâi dintre slujitorii cei fără de trup, ţie ţi s-a încredinţat, Arhan- 
ghele Gavriil, Taina cea cu adevărat înfricoşătoare, rânduită mai înainte de veci, 
Naşterea cea de negrăit a Sfintei Fecioare, strigându-i ei: Bucură-te, Ceea ce eşti 
plină de har! Pentru aceasta, după datorie, credincioşii, cu veselie, totdeauna te 
fericim. 

Imnografie 


Condacul Sfinţilor mucenici Montanus preotul şi soției sale Maxima: Pătimitori 
neînfricați pentru Domnul lisus, Sfinte părinte Montanus şi prea cinstită presbiteră 
Maxima, rugați-vă Tatălui Ceresc să întărească turma cea drepteredincioasă, ca 
întru unire să prea mărească Viaţa cea fără de sfârşit. 


Troparul Sfinţilor mucenici Montanus preotul şi soţiei sale Maxima: Pe cei ce cu 
vrednicie au slujit Biserica mântuitoare şi n-au voit să se închine idolilor, să-i cin- 
stim cu cuviinţă cerându-le a mijloci la Stăpânul tuturor să ne mântuiască de orice 
patimă idolească. 


(Video) Troparul Sfinţilor mucenici Montanus şi Maxima - Interpret: Otilia Sime- 
Tia: 
https://doxologia.ro/tropare/video-sfintii-mucenici-montanus-maxima-tropar 

Viaţa Sfinţilor mucenici Montanus preotul şi a soţiei sale Maxima 

Uluit de curajul celor doi soţi, guvernatorul glăsui tulburat: „Voi, creştinii, sunteţi 
nebuni, nu preţuiți viaţa!” Folosind cuvintele Sfântului apostol Pavel, preotul 
Montanus zise: „Dumnezeu Şi-a ales pe cele nebune ale lumii, ca să ruşineze pe cei 
înţelepţi.” 


Edictele de persecutare a creştinilor, de la începutul veacului al IV-lea, prevedeau 
dărâmarea locaşurilor lor de cult, interzicerea adunărilor, arderea cărților sfinte şi 
distrugerea arhivelor, pierderea averii şi funcţiilor de stat pe care le deţinuseră 
credincioşii, exilul şi pedepsirea aspra a clericilor care nu apostaziază de la cre- 
dinţa în Hristos. 


Al patrulea edict de persecuție, din ianuarie-februarie 304, smuls lui Dioclețian de 
Maximian Galeriu, era şi mai aspru decât cele trei publicate mai înainte, căci el 
imita edictul împăratului Deciu din 249, acela care declarase război general creşti- 
nismului până la nimicirea lui totală. 


Prevederile de mai sus s-au aplicat cu cea mai mare stricteţe în părțile răsăritene şi 
în provinciile dunărene ale Imperiului Roman, unde domneau Dioclețian, cu 
reşedinţa la Nicomidia, în provincia Bitinia, şi ginerele său, Galeriu, care-şi avea 
reşedinţa la Sirmium (azi Mitroviţa, în Serbia), în provincia romană Pannonia 
Inferior. De aceea numeroşi creştini şi clerici au căzut martiri în greaua prigoană 
dezlănţuită de către cei doi împărați. 

Măsurile de persecuție ale celor patru edicte s-au aplicat şi în cetatea Singidunum 
(azi Belgrad), aşezată pe Dunăre, în provincia amintită, locuită atunci de strămoşii 
noştri daco-romani. Astfel, la 26 martie 304, a pătimit pentru credinţa în Domnul 
Hristos preotul daco-roman Montanus şi soția sa, Maxima. 


Martiriul lor s-a petrecut astfel: văzând preotul Montanus că mai-marele cetăţii 
Singidunum face începutul prigonirii slujitorilor lui Hristos, şi-a adus aminte de 
cuvintele Domnului, care a spus: «lar când vă vor urmări în cetatea aceasta, fugiți 
în cealaltă» (Matei 10, 22). EI a plecat deci din Singidinum la Sirmium, reşedinţa 
prefecturii în care locuia, unde l-au prins prigonitorii şi l-au adus în faţa lui Probus, 
guvernatorul Pannoniei Inferior. 


lar acesta, stând pe scaunul de judecată, a început cercetarea preotului Montanus, 
întrebându-l cum se numeşte, dacă este creştin şi ce îndeletnicire are. 


Slujitorul altarului a răspuns cu curaj că este creştin şi preot al Bisericii lui 
Hristos din Singidunum. 


Probus l-a îndemnat să se supună poruncilor împăraților şi să aducă jertfă zeilor. 


Preotul Montanus a răspuns astfel: Cine cinstește pe zei şi nu pe Dumnezeu va 


Guvernatorul insistă în continuare: «Impăraţii prea îndurători au poruncit ori să 
aduci jertfe, ori să fu pus la chinuri». 


Fiind silit să aleagă între călcarea legilor sfinte şi schingiuire, slujitorul Domnu- 
lui a mărturisit neclintit credinţa sa creştină: 


La ameninţarea repetată cu caznele, Montanus a răspuns: 


Probus a poruncit să fie pus la chinuri numaidecât; şi pe când îl schingiuiau cu 
cruzime, el îl întrebă: «Ce zici, Montanus, aduci acum jertfă zeilor?» 


Iar preotul replică senin: 

Atunci Probus, văzând tăria şi îndelunga răbdare a desăvârşitului preot, a chemat 
pe Maxima, soţia acestuia, crezând, nelegiuitul, că femeia, mai slabă din fire fiind, 
se va înduioşa de chinurile soţului ei şi-l va îndemna să jertfească zeilor. 


Dar spre uimirea păgânului, Maxima preoteasa a cerut să fie şi ea dusă la munci, ca 
să se facă părtaşă la patimile Mântuitorului. 


Uluit de curajul celor doi soţi, guvernatorul glăsui tulburat: «Voi, creştinii, sunteți 
nebuni, nu preţuiți viaţa!» 


Folosind cuvintele Sfântului apostol Pavel, preotul Montanus zise: NI 


Guvernatorul Probus a stăruit pe lângă Montanus să jertfească, spre a nu fi chinuit 
ŞI mai rău. 


Dar acesta a consimţit: 


Probus, văzând răbdarea şi stăruința preotului Montanus şi a soţiei sale, Maxima 
preoteasa, în credinţa Domnului şi Mântuitorului Hristos, a dat hotărârea aceasta: 
«Poruncesc ca Montanus şi Maxima să fie aruncaţi în râu, fiindcă s-au arătat 
nesupuşi poruncilor împărăteşti». 


Iar fericitul Montanus şi soţia sa Maxima, auzind această hotărâre de moarte, ca şi 
cum ar fi primit un dar nepreţuit, slăviră pe Dumnezeu: «Mulţumim ie, Doamne 
lisuse Hristoase, că ne-ai dat răbdare şi ne-ai găsit vrednici de mărirea cea veş- 
nică». 


ŞI pe când slujitorii demonilor au ajuns cu ei la malul râului Sava, la vărsarea lui în 
Dunăre, şi le-au legat câte o piatră de gât, înainte de a-i arunca, robul lui Dumne- 
zeu ridicându-şi mâinile către cer s-a rugat şi mai fierbinte: 

Astfel, nelegiuiţii înecară în râul Sava pe cei doi neînfricaţi fii ai Bisericii. Valurile 
apelor traseră la maluri moaştele lor prea cinstite. lar credincioşii, întru ascuns, le 
ridicară şi păstrară trupurile lor cu scumpătate, ca pe nişte odoare de mare preţ. 


În acest chip au primit cununa de martiri robul lui Dumnezeu, Sfântul Montanus, 
preotul bisericii din Singidunum, împreună cu soția sa, Maxima preoteasa, pe 
vremea păgânului stăpânitor Dioclețian şi a cârmuitorului Probus, împărăţind în 
veci Domnul lisus Hristos. 


Pomenirea acestora cu laude se face, după rânduiala creştină, în ziua trecerii lor în 
lumea drepţilor (Pr. Prof. Nicolae M. Popescu, Viaţa Sfântului Montanus, pres- 
viterul din Singidunum, în Preoţi de mir adormiţi în Domnul, Bucureşti, 1942, p. 6- 
10; Pr. prof. I. Rămureanu, Martiriul Sfântului Montanus prezviterul din Singi- 
dunum, un preot daco-român, cu bogată bibliografie, în Actele martirice, Bucu- 
reşti, 1982, p. 184-189). 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 141-143 Sfântul Montanus, 
preotul şi soția sa, Maxima. 

Sfântul mucenic Montanus, preotul, şi soţia sa, Maxima - drumul spre 
sfinţenie 


DOXOLOGIA. 


Pentru că a refuzat să se închine idolilor, lângă Sfântul Montanus a fost adusă soția 
sa, Maxima, pentru a-l îndupleca. Dar, spre surprinderea chinuitorilor, aceasta a 
cerut să pătimească şi ea, încât au fost înecaţi amândoi, primind cununa muce- 
niciei. 
3 ste te 

Aflându-se în cetatea Singidunum, astăzi Belgrad, în secolul al IV-lea, perioadă de 
persecuție a creştinilor, Sfântul Montanus, fiind preot, a fost prins şi dus la jude- 
cată. Refuzând să se lepede de jurămintele sale şi să slujească zeilor, a fost schin- 
giuit cu multă cruzime, dar fără rezultat. Atunci ighemonul a poruncit să fie adusă 
şi soția lui, gândind că îl va îndupleca, dar, spre surprinderea chinuitorului, şi 
Sfânta Maxima a cerut să pătimească pentru Hristos. Atunci le-a fost legată câte o 
piatră de gât și au fost aruncaţi în râul Sava, trupurile lor fiind aduse la mal și 
îngropate cu cinste de credincioşi. 

Arhid. Ştefan Sfarghie - Sinaxar - Odovania praznicului Bunei Vestiri; 
Soborul Sfântului Arhanghel Gavriil; Sfântul mucenic Montanus, preotul şi 
soţia sa, Maxima 


Sfântul Arhanghel Gavriil este unul dintre cei 7 întâistătători ai oștilor cereşti, care 
a fost trimis de Dumnezeu pe pământ spre a face tot binele firii omeneşti. 


Y Când Moise era în pustie, Gavriil l-a învăţat să scrie cărțile Facerii, despre 
cele dintâi neamuri şi timpuri. 

Y Tot Gavriil s-a arătat lui Zaharia şi i-a vestit că va avea un fiu, pe loan 
Botezătorul. 

V Și iarăşi, acelaşi Arhanghel Gavriil s-a arătat Fecioarei Maria în Nazaret, 
vestindu-i că din ea Se va naşte Mântuitorul lisus Hristos. 


Pentru aceea, Biserica a rânduit ca în ziua imediat următoare sărbătorii Bunei 
Vestiri, să prăznuim soborul acestui mare Arhanghel, mulţumindu-i pentru marile 
sale binefaceri. 

Astăzi, Biserica noastră îi pomeneşte şi pe Sfinţii mucenici Montanus, preotul şi 
soția sa, Maxima (Ț304). 


SF. MC. MONTANUS PREOTUL ȘI SOȚIA SA, MAXIMA 


Preotul Montanus și soția sa Maxima au pătimit pentru Hristos în timpul cezarului 
Galeriu (26 martie 304). Ei trăiau în localitatea Singidunum (Belgradul de astăzi). 
Ca urmare a edictelor din anii 303-304 care au declanşat noi persecuții 
împotriva creştinilor, Montanus a fugit în oraşul Sirmium, capitala 
provinciei Pannonia Secunda (azi Mitrovița - Kosovo). La Sirmium, 

a fost prins şi dus la judecată în fața lui Probus, guvernatorul provinciei. 
Întrebat, conform procedurii, dacă era creştin, preotul Montanus 
a confirmat că era creştin și preot din Singidunum. Când guvernatorul i-a cerut 
să abjure şi să aducă jertfă zeilor păgâni, Montanus a refuzat. Ca urmare, 

a fost supus la torturi. Pentru a-l convinge să se lepede de credința sa, 
guvernatorul a poruncit să fie adusă înaintea tribunalului şi Maxima, 
crezând că aceasta se va speria şi va încerca să îl convingă să aducă jertfe. 
Spre mirarea guvernatorului Probus şi a membrilor tribunalului, Maxima 
a mărturisit la rândul ei că era creştină şi a cerut să fie şi ea supusă la chinuri. 
Guvernatorul a poruncit să fie torturată atunci şi presbitera Maxima, însă nici ea, 
nici soțul ei nu au acceptat să se lepede de Hristos. De aceea, Probus 
i-a condamnat la moarte prin înecarea în râul Sava. 


(Î) BASILICA.RO 


Printre cetăţile prigonite în timpul păgânului împărat Dioclețian (284-305) se afla 
şi cetatea Singidunum (Belgradul de azi), unde vieţuiau aceşti doi slujitori ai lui 
Hristos. Văzând preotul Montanus prigoana împotriva creştinilor, a plecat din 
Singidunum la Sirmium, unde a fost prins de prigonitori şi adus în faţa lui Probus, 
guvernatorul provinciei Panonia Inferioară. Pentru că nu a vrut să aducă jertfe 
idolilor, preotul a fost supus la multe şi cumplite chinuri, însă nu a cedat, ci L-a 
mărturisit cu mult curaj pe Mântuitorul lisus Hristos ca fiind Dumnezeu adevărat. 


Văzând stăruința sfântului, Probus a supus-o şi pe Maxima, soţia preotului, la chi- 
nuri mari, crezând că astfel amândoi vor ceda. 


Pentru că nici aşa nu a izbândit, guvernatorul a poruncit ca cei doi să fie înecaţi în 
râul Sava. Deci, legându-li-se câte o piatră de gât, au fost aruncaţi în data de 26 

martie a anului 304 în râu şi aşa au primit cununa muceniciei din mâinile Domnu- 
lui. 


Trupurile lor au fost recuperate de creştini şi au fost mai apoi duse la Roma, unde 
au fost aşezate în Catacombele Sfintei Priscila. 

Calendar Ortodox - Odovania praznicului Bunei Vestiri; Soborul Sfântului 
Arhanghel Gavriil; Sfântul mucenic Montanus, preotul şi soţia sa, Maxima; 
Sfinţii 26 de mucenici din Goţia 


SEC. MAXI SEI MONTA 


1. Edictele de persecutare a creştinilor, de la începutul veacului al IV-lea, pre- 
vedeau dărâmarea locaşurilor lor de cult, interzicerea adunărilor, arderea cărților 
sfinte şi distrugerea arhivelor, pierderea averii şi funcțiilor de stat pe care le 
deţinuseră credincioşii, exilul şi pedepsirea aspră a clericilor care nu apostaziază de 
la credinţa în Hristos. 


Al patrulea edict de persecuție, din ianuarie-februarie 304, smuls lui Dioclețian de 
Maximian Galeriu, era şi mai aspru decât cele trei publicate mai înainte, căci el 

imita edictul împăratului Deciu din 249, acela care declarase război general creş- 
tinismului până la nimicirea lui totală. 


Prevederile de mai sus s-au aplicat cu cea mai mare stricteţe în părțile răsăritene şi 
în provinciile dunărene ale Imperiului Roman, unde domneau Dioclețian, cu reşe- 
dinţa la Nicomidia, în provincia Bitinia, şi ginerele său, Galeriu, care-şi avea 
reşedinţa la Sirmium (azi Mitroviţa, în Serbia), în provincia romană Pannonia 
Inferior. 


De aceea numeroşi creştini şi clerici au căzut martiri în greaua prigoană dezlănţuită 
de către cei doi împărați. 


Măsurile de persecuție ale celor patru edicte s-au aplicat şi în cetatea Singidunum 
(azi Belgrad), aşezată pe Dunăre, în provincia amintită, locuită atunci de strămoşii 
noştri daco-romani. Astfel, la 26 martie 304, a pătimit pentru credinţa în Domnul 
Hristos preotul daco-roman Montanus şi soția sa, Maxima. 


Martiriul lor s-a petrecut astfel: văzând preotul Montanus că mai marele cetăţii 
Singidunum face începutul prigonirii slujitorilor lui Hristos, şi-a adus aminte de 
cuvintele Domnului, care a spus: «lar când vă vor urmări în cetatea aceasta, fugiți 
în cealaltă» (Matei 10, 22). 


EI a plecat deci din Singidinum la Sirmium, reşedinţa prefecturii în care locuia, 
unde l-au prins prigonitorii şi l-au adus în faţa lui Probus, guvernatorul Pannoniei 
Inferior. 


lar acesta, stând pe scaunul de judecată, a început cercetarea preotului Montanus, 
întrebându-l cum se numeşte, dacă este creştin şi ce îndeletnicire are. Slujitorul 
altarului a răspuns cu curaj că este creştin şi preot al Bisericii lui Hristos din 
Singidunum. 


Probus l-a îndemnat să se supună poruncilor împăraţilor şi să aducă jertfă zeilor. 
Preotul Montanus a răspuns astfel: «Cine cinsteşte pe zei şi nu pe Dumnezeu va fi 
smuls din rădăcină». 


Guvernatorul insistă în continuare: «Împărații prea îndurători au poruncit ori să 
aduci jertfe, ori să fii pus la chinuri». 

Fiind silit să aleagă între călcarea legilor sfinte şi schingiuire, slujitorul Domnului a 
mărturisit neclintit credinţa sa creştină: «Eu am primit învăţătura să îndur mai bine 
chinurile decât, lepădându-mă de Dumnezeu, să aduc jertfă demonilor». 


La ameninţarea repetată cu caznele, Montanus a răspuns: «Mă bucur dacă ai să faci 
aşa ceva, ca să mă aflu şi eu părtaş la Patimile Domnului meu, lisus Hristos». 


Probus a poruncit să fie pus la chinuri numaidecât; şi pe când îl schingiuiau cu 
cruzime, el îl întrebă: «Ce zici, Montanus, aduci acum jertfă zeilor?». 


lar preotul replică senin: «Mă aduc jertfă prin chinurile acestea Dumnezeului meu, 
Căruia mereu l-am jertfit». 


Atunci Probus, văzând tăria şi îndelunga răbdare a desăvârşitului preot, a chemat 
pe Maxima, soţia acestuia, crezând, nelegiuitul, că femeia, mai slabă din fire fiind, 
se va înduioşa de chinurile soţului ei şi-l va îndemna să jertfească zeilor. 


Dar spre uimirea păgânului, Maxima preoteasa a cerut să fie şi ea dusă la munci, ca 
să se facă părtaşă la Patimile Mântuitorului. 


Uluit de curajul celor doi soţi, guvernatorul glăsui tulburat: «Voi, creştinii, sunteți 
nebuni, nu preţuiți viaţa!». 


Folosind cuvintele Sfântului apostol Pavel, preotul Montanus zise: «-Dumnezeu 
Şi-a ales pe cele nebune ale lumii, ca să ruşineze pe cei înţelepţi» (1 Cor. 1,27). 


Guvernatorul Probus a stăruit pe lângă Montanus să jertfească, spre a nu fi chinuit 
ŞI mai rău. 


Dar acesta a consimţit: «Fă ce vrei; ai să vezi câtă răbdare îmi va da mie Domnul 
lisus Hristos împotriva curselor tale». 


Probus, văzând răbdarea şi stăruința preotului Montanus şi a soţiei sale, Maxima 
preoteasa, în credinţa Domnului şi Mântuitorului Hristos, a dat hotărârea aceasta: 
«Poruncesc ca Montanus şi Maxima să fie aruncaţi în râu, fiindcă s-au arătat 
nesupuşi poruncilor împărăteşti». 


Iar fericitul Montanus şi soţia sa Maxima, auzind această hotărâre de moarte, ca şi 
cum ar fi primit un dar nepreţuit, slăviră pe Dumnezeu: «Mulţumim Ție, Doamne 

lisuse Hristoase, că ne-ai dat răbdare şi ne-ai găsit vrednici de mărirea cea veş- 
nică». 


ŞI pe când slujitorii demonilor au ajuns cu ei la malul râului Sava, la vărsarea lui în 
Dunăre, şi le-au legat câte o piatră de gât, înainte de a-i arunca, robul lui Dumne- 
zeu ridicându-şi mâinile către cer s-a rugat şi mai fierbinte: «Doamne lisuse 
Hristoase, care Te-ai jertfit pentru mântuirea lumii, primeşte sufletele robilor Tăi, 
Montanus şi Maxima, care pătimesc pentru numele Tău. 


Sporeşte, Doamne, şi apără turma cea credincioasă a Bisericii Tale din Singidunum 
şi de prin toate văile Dunării. Cu ochii minţii văd, Stăpâne, cum în această latură 
de pământ se ridică un popor nou, care cheamă numele Tău cel sfânt prin biserici, 
în limba romană». 


Astfel, nelegiuiţii înecară în râul Sava pe cei doi neînfricaţi fii ai Bisericii. Valurile 
apelor traseră la maluri moaştele lor prea cinstite. lar credincioşii, întru ascuns, le 
ridicară şi păstrară trupurile lor cu scumpătate, ca pe nişte odoare de mare preţ. 


În acest chip au primit cununa de martiri robul lui Dumnezeu, Sfântul Montanus, 
preotul bisericii din Singidunum, împreună cu soția sa, Maxima preoteasa, pe 
vremea păgânului stăpânitor Dioclețian şi a cârmuitorului Probus, împărăţind în 
veci Domnul lisus Hristos. 


2. În Biserica Ortodoxă se mai face pomenirea Soborulului Sfântului Arhanghel 
Gavriil - Sfântul Arhanghel Gavriil este pentru oameni îngerul milostivirii şi al 
bunăvoinţei dumnezeieşti. 


Fiinţă de foc şi dăruită vederii slavei dumnezeieşti, Arhanghelul Gavriil a fost 
desemnat de Domnul ca „duh slujitor, trimis ca să slujească pentru cei ce vor fi 
moştenitorii mântuirii“ (Evrei 1, 14). 


Potrivit Sfântului Proclu al Constantinopolului, numele lui înseamnă „Dumnezeu 
şi om“ şi a fost rânduit de Dumnezeu să vestească tainele legate de Întruparea 
Domnului nostru lisus Hristos. Încununarea acestei misiuni a fost acel „Bucură- 
te!“* adresat Maicii Domnului. 


3. Sfinţii 26 de mucenici au pătimit în Goţia, din care doi au fost preoți: Vatus şi 
Virca; cu acesta din urmă au pătimit şi doi fu şi trei fiice ale lui; apoi unul, Aprilla, 
a fost monah; unsprezece au fost mireni: Avip, Agna, Riax, Igatrax, Iscoos, Sila, 

Sighita, Suiril, Seimvla, Terma, Filga; şi şapte femei: Ana, Alla, Varis, Moico, 
Mamica, Birgo şi Animais. 


Aceşti sfinți au trăit pe vremea lui lungurih, împăratul goților şi a lui Graţian, 
împăratul romanilor. lar pentru dragostea lui Hristos au primit cununa muceniciei 
prin foc, atunci când lungurih a dat poruncă să se dea foc bisericii în care se găseau 
adunaţi la rugăciune cei douăzeci şi şase de sfinți mucenici. Tot atunci s-a mai 
întâmplat să ardă şi un om oarecare, al cărui nume nu s-a păstrat, care aducea 
prinosul lui la altar. 

Sinaxar românesc - Sfîntul mucenic Montanus preotul și soţia sa Maxima 


Răzvan Codrescu 


În ziua imediat următoare praznicului Bunei Vestiri, când este rânduit de Biserică 
şi Soborul Sfântului Arhanghel Gavriil, se face şi pomenirea preotului daco-roman 
Montanus din Singidunum (Belgradul de astăzi) şi a credincioasei sale soţii, Ma- 
xima, a căror istorie mucenicească, petrecută la începutul secolului 4, se păstrează 
în Actele Martirice. 


Nu numai Montanus rămâne o pildă de tărie mărturisitoare, dar şi soţia sa, care l-a 
urmat fără nici o slăbiciune, luând cununa muceniciei deodată cu el şi uluindu-i 
chiar şi pe prigonitori. Dârzenia şi devotamentul femeii creştine au cunoscut în ea 
o întruchipare exemplară, urmată de multe muceniţe dunărene de mai târziu. 


Dar iată cum s-au petrecut faptele. Montanus, fire blândă şi smerită, dar aprig şi 
plin de râvnă în apărarea credinţei creştine, a fost somat de păgânul Probus, guver- 
natorul roman al locului, să se lepede de Hristos şi să-i îndemne la lepădare şi pe 
credincioşii pe care-i păstorea. Acesta a refuzat, cu senină hotărâre, alegând chinu- 
rile şi moartea de dragul lui Hristos. 


Odios şi viclean, guvernatorul a căutat să-l înduplece la compromis prin presbitera 
Maxima, dar aceasta s-a arătat la fel de fel de dârză ca şi soţul ei, urmându-l fără 

ezitare pe calea muceniciei. Au fost groaznic schingiuiţi amândoi şi apoi aruncaţi 
în apa Savei, ale cărei valuri le-au purtat însă trupurile la mal, de unde creştinii le- 
au ridicat în taină şi le-au păstrat cu mare evlavie. lar mucenicia lor a fost într-o zi 
de 26 martie, cel mai probabil în anul 304, în toiul prigoanei lui Dioclețian, împă- 
ratul de afurisită pomenire. 


Tradiţia spune că, atunci când a primit moartea mucenicească, părintele nostru 
Montanus aşa se ruga, cu glas mare ca de prooroc: „Doamne Iisuse Hristoase, care 
ai pătimit pentru mântuirea lumii, primeşte sufletele robilor Tăi Montanus şi 
Maxima, care pătimesc acum pentru numele Tău. Creşte, Doamne Dumnezeule, şi 
apără turma cea credincioasă a Bisericii Tale din Singidunum şi de prin toate văile 
Dunării. Cu ochii minţii văd, Doamne, cum în această latură de pământ se ridică un 
popor nou, care în limba romană cheamă numele Tău cel sfânt (în ligua romana 
clamat nomen Tuum sanctum)”. 


op ma = 
e DI DI DĂ 


e pe 


Papazlisuul Mănăstirii Halmyris, cu hramul Sfântul mucenic Montanus şi soția 
sa Maxima 

Sfântul Montanus preotul şi soția sa Maxima 


Biserica Ortodoxă Română cinstește la 26 martie pe Sfinţii mucenici Montanus 
preotul şi soția sa, Maxima, daco-romani, care au pătimit în anul 304, din porunca 
guvernatorului Probus în timpul împăratului Dioclețian. Pentru că nu a vrut să se 
lepede de Hristos, guvernatorul a încercat să-l înduplece pe Montanus prin soția sa, 
Maxima. Dar aceasta, la fel de puternică în credinţă, s-a alăturat soţului ei, primind 
amândoi mucenicia după ce au fost aruncaţi în apa Savei. 


In cele ce urmează vă prezentăm mai multe informaţii referitoare la cei doi sfinți 
extrase din volumul Sfinţi daco-romani şi români semnat de pr. Prof. dr. Mircea 
Păcurariu: 


Sfântul Montanus preotul şi soția sa Maxima 


Intre preoții şi credincioşii care au îndurat moartea pentru Hristos în persecuția lui 
Dioclețian se numărau şi preotul daco-roman Montanus şi soția sa Maxima, din 

cetatea Singidunum (azi Belgrad), locuită pe atunci de strămoşii noştri daco- 
romani. Pătimirea lor este descrisă în diferite Martirologii. 


La începutul anului 304, când a început prigoana împotriva creștinilor, preotul 
Montanus s-a refugiat în cetatea Sirmium, din provincia Pannonia Inferior - azi 
Mitroviţa, nu departe de Belgrad - unde îşi avea reşedinţa împăratul Galeriu, gine- 
rele lui Dioclețian. Dar a fost arestat şi dus în fața lui Probus, guvernatorul pro- 
vinciei. 


Stând la judecată, preotul Montanus a răspuns cu îndrăzneală că este creștin şi că 
nu va aduce niciodată jertfe zeilor: „Eu am primit învăţătura să îndur mai bine 
chinurile decât, lepădându-mă de Dumnezeu, să aduc jertfă demonilor”. Fiind 
supus la chinuri, a rezistat cu aceeaşi tărie, spunând: „Mă aduc jertfă prin chinurile 
acestea Dumnezeului meu, căruia l-am jertfit”. 


În faţa acestei dârzenii şi stăruinţe neînfricate în faţa chinurilor, Probus a poruncit 
să fie adusă soția lui Montanus, preoteasa Maxima, socotind că ea va fi mai slabă 
din fire şi îl va îndupleca să aducă jertfe zeilor. Dar, spre uimirea tuturor, a cerut şi 
ea să fie supusă la chinuri, voind să se facă astfel părtaşă la patimile Domnului. În 
felul acesta, toate încercările lui Probus de a-i abate din drumul pe care şi l-au ales 
singuri au rămas zadarnice. Drept aceea, a poruncit să fie înecaţi în râul Sava. 


Auzind de această hotărâre, fericiţii Montanus şi Maxima au grăit plini de bucurie: 
„Iți mulţumim, Doamne lisuse Hristoase, că ne-ai dat răbdare şi ne-ai găsit vred- 
nici de mărirea cea veşnică”. 


Și când au ajuns pe țărmul râului Sava spre a fi daţi morţii, preotul Montanus s-a 
rugat astfel: „Doamne Iisuse Hristoase, care ai pătimit pentru mântuirea lumii, pri- 
meşte sufletele robilor Tăi, Montanus și Maxima, care pătimesc pentru numele 
lău”, 


Iar nelegiuiţii slujitori ai lui Probus le-au legat câte o piatră de gât şi i-au aruncat în 
râu. Valurile apelor au tras la mal trupurile lor sfințite, pe care le-au îngropat după 
cuviință dreptmăritorii creştini care-i cunoscuseră. 


In acest chip au primit cununile muceniciei preotul Montanus din Singidunum şi 
soția sa Maxima, în cetatea Sirmium, în zilele împăratului păgân Dioclețian, la 26 
martie 304. 

Se cuvine să ştim că Montanus este socotit ca fiind primul preot daco-roman 
cunoscut cu numele din istoria Bisericii noastre, ca şi soția sa, amândoi având 
nume latinești. 

Sfântul Montanus, primul preot daco-roman cunoscut cu numele, şi soţia sa 
Maxima 


(N [E 


NE 9) 


Cu câte o piatră legată de gât, cei doi au fost aruncaţi în apele râului Sava. Tru- 
purile martirilor au fost luate în ascuns de creștinii acelor locuri şi păstrate ca niște 
odoare de mare preţ. 


ie se ste 


Urmând poruncii Mântuitorului Hristos: „Drept aceea, mergând, învăţaţi toate 
neamurile, botezându-le în numele Tatălui şi al Fiului şi al Sfântului Duh, învă- 
țându-le să păzească toate câte v-am poruncit vouă, şi iată Eu cu voi sunt în toate 
zilele, până la sfârşitul veacului. Amin.” (Matei 28, 19-20), Sfinţii apostoli şi uce- 
nicii acestora au propovăduit învățătura creștină până la cele mai îndepărtate 
margini ale lumii. 


În Peninsula Balcanică învăţătura creştină a fost propovăduită de apostolul nea- 
murilor care, în Epistola către Romani, scrisă în anul 58, arăta că „de la Ierusalim 
şi din ţinuturile de primprejur până la Iliria, am împlinit propovăduirea Evangheliei 
lui Hristos” (Romani 15,19). În anii ce au urmat apostolul Pavel şi ucenicii săi au 
continuat evanghelizarea teritoriilor Peninsulei Balcanice (Tit 3, 12; II Tim. 4, 10; 
Col 3, 11). 


Începând cu secolul II î. Hr., romanii au început să cucerească aceste ţinuturi, orga- 
nizându-le în provincii. Învățătura creștină s-a răspândit treptat în rândul populaţiei 
traco ilirică puternic romanizată. Spre sfârşitul secolului al III-lea d. Hr., creştinii 
din imperiul roman au fost supuși celei mai crunte persecuții, mulți dintre ei ale- 

gând să pătimească mai degrabă chinuri groaznice decât să se lepede de Hristos. 
Împăratul Dioclețian (284-305) a dat între anii 303-304 patru edicte împotriva 
creştinilor, care prevedeau dărâmarea lăcașurilor de cult, interzicerea adunărilor şi 
arderea cărților sfinte, uciderea preoţilor, pedeapsă extinsă apoi la toţi creştinii care 
nu sacrificau zeilor. 


Edictele s-au aplicat cu stricteţe în provinciile răsăritene şi în cele dunărene ale 
Imperiului roman, acolo unde domneau Dioclețian (reşedinţa la Nicomidia în 
provincia Bitinia) şi ginerele său Galeriu (reşedinţa la Sirmium - Mitroviţa de azi 
în provincia Panonia Inferior). În acest context au pătimit moarte martirică mulți 
creştini de origine daco-romană aparținători diferitelor categorii sociale şi pro- 
fesiuni, tineri sau în vârstă. 


Între cei care au pătimit pentru Hristos se află și preotul Montanus din Singidunum 
(Belgradul de azi) care a fost martirizat împreună cu soția sa Maxima în cetatea 
Sirmium. (Mitroviţa), la 26 martie 304. Actul lor martiric, are la bază procesul 
verbal de judecată întocmit la grefa tribunalului din Singidunum, astăzi din păcate 
pierdut, a fost refăcut după documentele timpului de părintele Niculae M. Popescu, 
şi inclus astfel în diferitele sinaxare sau colecții care cuprind actele martirice ale 
sfinților daco-romani şi români. 


Retras din faţa persecuțiilor care fuseseră pornite împotriva creştinilor din orașul 
Singidunum, acolo unde păstorea, preotul Montanus a plecat împreună cu soția sa, 
Maxima, în cetatea Sirmium. A fost însă prins şi dus în fața guvernatorului pro- 
vinciei Pannonia Inferior, Probus. După ce acesta a încercat zadarnic să-l convingă 
pe Montanus să se lepede de Hristos și să jertfească idolilor, văzând că nu cedează 
nici chinurilor la care a fost supus, conducătorul păgân a poruncit ca să fie adusă 
de față şi Maxima, socotind că ea va fi mai uşor de înduplecat. 


Însă cei doi soţi, întăriţi de puterea lui Hristos în care-și puseseră nădejdea au 
răbdat cu bărbăție toate încercările, încât Montanus i-a răspuns lui Probus care-l 
ameninţa cu noi chinuri: „Fă ce vrei; ai să vezi câtă răbdare îmi dă mie Domnul 
lisus Hristos împotriva curselor întinse de tine”. 


Văzând că nu poate izbândi sub nici un chip, guvernatorul Probus a poruncit ca 
preotul Montanus şi soția sa Maxima să fie înecaţi în râul Sava din apropierea 
cetăţii Sirmium. 


Ajunși la locul unde urmau să-și încredinţeze viaţa lui Hristos, preotul Montanus, 
ridicându-şi mâinile spre cer, a rostit următoarea rugăciune: „Doamne lisuse 

Hristoase, care ai pătimit pentru mântuirea lumii, primeşte sufletele robilor Tăi, 
Montanus şi Maxima, care pătimesc pentru numele Tău. Crește, Doamne, şi apără 
turma cea credincioasă a Bisericii Tale din Singidunum și de prin toate văile 
Dunării. Cu ochii minţii văd, Doamne, cum în această latură de pământ se ridică un 
popor nou, care cheamă numele Tău cel sfânt prin biserici, în limba romană”. 


Cu câte o piatră legată de gât, cei doi au fost aruncaţi în apele râului Sava. Tru- 
purile martirilor au fost luate în ascuns de creştinii acelor locuri şi păstrate ca niște 
odoare de mare preţ. 


Evlavia credincioşilor faţă de Sfinţii Montanus și Maxima a trecut peste veacuri și 
s-a răspândit şi la nord de Dunăre, nu doar în teritoriile unde au pătimit aceștia. 


În Dobrogea, Mănăstirea Halmyris din judeţul Tulcea îi are ca ocrotitori, săr- 
bătoarea lor fiind al doilea hram al așezământului monahal. Pe Valea Moravei, în 
satul Isacova din Serbia se află o biserică cu hramul „Sfinţii Montanus şi Maxima” 
care ţine de Protopopiatul Ortodox Român al Daciei Ripensis. 

Pr. loniţă Apostolache - „Mă aduc jertfă prin chinurile acestea Dumnezeului 
meu” 


d "SE Me. MNXIMR “SE TON TRHUS 


Vocaţia martirică şi mărturisitoare a românilor este strâns legată de o moştenire 
genuină pe care ne-am asumat-o încă din primele veacuri creştine. În acest context 
istoric încărcat de valoare sacramentală se remarcă doi mucenici daco-romani aleşi, 
soţ şi soţie, care s-au jertfit pentru credinţa în Mântuitorul Hristos pe vremea împă- 
ratului Dioclețian (304). Sfinții Montanus preotul şi Maxima prezbitera se numără, 
aşadar, între primii martiri ai neamului nostru. 


Despre viaţa celor doi protomartiri daco-romani nu avem prea multe informaţii 
istorice. Paginile de sinaxar ni-i arată direct în mijlocul văpăii muceniceşti, mărtu- 
risindu-L cu credință nestrămutată pe Mântuitorul Hristos, pe vremea celui de-al 
patrulea decret persecutor emis de împăratul roman Dioclețian. 


În acea perioadă, cucernicul preot Montanus se găsea în cetatea Singidunum (Bel- 
gradul de astăzi). Văzând focul primejdiei, a fugit împreună cu preoteasa sa, Maxi- 
ma, în cetatea Sirmium (Moraviţa de astăzi), nu departe de Singidunum. 


Din ordinul guvernatorului Probus, preotul Montanus a fost prins şi adus în faţa ju- 
decăţii. Păgânii l-au obligat mai întâi, aşa cum le era obiceiul, să se lepede de cre- 
dinţa creştină şi să slujească idolilor. 


Fără să stea pe gânduri, cucernicul slujitor a mărturisit cu tărie: „Eu am primit 
învăţătura să îndur mai bine chinurile decât, lepădându-mă de Dumnezeu, să aduc 

jertfă demonilor. Mă aduc jertfă prin chinurile acestea Dumnezeului meu, căruia 
I-am Slujit”. 


Văzându-l neclintit în credință, guvernatorul a poruncit să o aducă înaintea ighe- 
monilor şi pe soţia sa, Maxima, socotind că astfel îl vor înfrânge. S-au înşelat însă, 
căci preoteasa „a cerut şi ea să fie pusă la chinuri, voind să se facă astfel părtaşă 
la Patimile Domnului. În felul acesta, toate încercările lui Probus de a-i abate din 
drumul pe care şi l-au ales singuri au rămas zadarnice. Drept aceea, a poruncit să 
fie înecaţi în râul Sava” (Pr. prof. dr. Mircea Păcurariu, Sfinţii daco-romani şi 
români, laşi, 1994, p. 28). 


După ce au spus împreună o scurtă rugăciune, cei doi binecuvântaţi mucenici au 
fost aruncaţi în apa râului, legându-li-se pietre de gât. Dumnezeu a binevoit însă ca 
sfintele lor moaşte să ajungă în mâna creştinilor cucernici, fiind aşezate spre în- 
gropare după rânduiala creştinească. 


„În acest chip au primit cununile muceniciei preotul Montanus din Singidunum şi 
soția sa, Maxima, în cetatea Sirmium, în zilele împăratului păgân Dioclețian, în 
anul 304, în 26 martie. Se cuvine să ştim că Montanus este socotit ca fiind primul 
daco-roman cunoscut cu numele din istoria Bisericii noastre, ca şi soția sa, amân- 
doi având nume latinești ” (Pr. prof. dr. Mircea Păcurariu..., p. 29). Mărturia hagio- 
grafică a identităţii sale creştine este totodată o dovadă a existenţei şi lucrării 
Bisericii pe pământ românesc încă din primele veacuri. 


„Eu am primit învăţătura să îndur mai bine chinurile decât, lepădându-mă de 
Dumnezeu, să aduc jertfă demonilor. Mă aduc jertfă prin chinurile acestea Dumne- 
zeului meu, căruia l-am slujit” (Sfântul Mucenic Montanus preotul) 


Vocaţia martirică a creştinismului daco-roman 


Pornind de la moştenirea lingvistică a Bisericii primare, marele istoric Vasile Pâr- 
van este de părere că pe actualul teritoriu al ţării noastre a existat un specific măr- 
turisitor sau apologetic al creştinismului daco-roman încă din primele veacuri. 
Eruditul savant pleacă în acest demers argumentativ de la înţelesul termenului de 
„martur” sau „martyr”. Folosit în Iliricul latin, ca de altfel în tot Apusul, termenul 
reflectă cel mai bine înţelesul de „suferință pentru adevărul ceresc”. Prezent pe 
numeroase inscripţii şi epigrafii din epocă, termenul dovedeşte după Vasile Pârvan 
vocaţia martirică a Bisericii de pe aceste locuri. „În toate oraşele de frunte ale Dal- 
maţiei şi Pannoniei, cultul martirilor e înfloritor: pe, sau la mormintele martirilor - 
majoritatea din timpul persecuției lui Dioclețian - se ridică biserici, în care apoi se 

înmormântează şi simpli credincioşi, în apropierea sfântă a celor căzuţi pentru cre- 
dință (martiribus adscita ctuet)”. 


În confirmarea acestor adevăruri istorice există de asemenea mai multe scrisori ale 
Sfântului Vasile cel mare (331-379) cu privire la aducerea moaştelor Sfântului 
mucenic Sava Gotul din Scythia Minor în Capadocia. De reţinut rămâne faptul că 
pentru creştinismul daco-roman înţelesul plenar al cuvântului „martyr” rămâne 
acela de „chezaş la statornicirea unui adevăr”. 


Tot în acest sens, marele savant mai arată că în perioada de după persecuții în în- 
tregul Imperiu Roman „martirii nu mai erau de obicei pomeniţi sub acest nume 
decât dacă era vorba de calitatea lor de mărturisitori ai credinţei - altfel ei erau ado- 
raţi ca sancti. 


În Apusul latin vorba martir chiar a dispărut, treptat, cu totul, în favoarea lui san- 
ctus, păstrându-se numai termenul martyrium, ca un concept mixt, şi religios şi 
profan, pentru suferinţa într-o cauză ideală” (Vasile Pârvan, Contribuţii epigrafice 
la istoria creştinismului daco-roman, Bucureşti, 1911, pp. 135-139). 


Moştenirea terminologică a creştinismului daco-roman a fost susținută şi s-a 
dezvoltat în contextul unei puternice organizări ecleziale. Se cunosc astfel încă din 
primele veacuri creştine nume de preoţi şi episcopi daco-romani cu activitate în 
primele dioceze organizate la nord de Dunăre, în special la Tomis. Totodată, există 
mărturii puternice despre lucrarea ascetico-mistică a monahilor de pe aceste me- 
leaguri. În consecinţă, „creştinismul a devenit un element de conservare a etnosului 
românesc, factor activ în structurarea culturii, în cristalizarea limbii literare, a 
conştiinţei de neam şi, mai târziu, a conştiinţei naţionale, atât în Transilvania, cât şi 
în Muntenia şi Moldova. La sfârşitul epocii premedievale şi în pragul Evului 
Mediu timpuriu se înregistrează încheierea procesului etnogenezei româneşti, 
închegarea poporului român de coloratură distinctă latină, ca reprezentant unic al 
vechii romanități orientale în peisajul etnic şi lingvistic al sud-estului european, în 
spaţiul carpato-danubiano-pontic” (Dr. Nestor Vornicescu, Desăvârşirea unităţii 
noastre naţionale, p. 18). 

Viorica Văscu - Sfintele femei, modele de viaţă - Sfânta muceniță Maxima, 
soţia preotului Montanus 


Maxima, soția preotului Montanus, este una dintre puţinele femei sfinte, de origine 
daco-romană, care au pătimit moarte martirică pentru Hristos. Pe ea o pomenim în 
fiecare an în data de 26 martie. 


Pe Maxima o găsim menţionată în diferite martirologii ca femeie dreaptă şi cre- 
dincioasă. Fiind soția preotului daco-roman Montanus, cei doi locuiau în cetatea 
Singidunum, în timpul împăratului păgân Dioclețian. Nu aveau copii, iar timpul şi- 
| petreceau în rugăciune, în post şi în slujirea aproapelui. Munca preotului Mon- 
tanus de propovăduire a credinţei creştine era susținută de slujirea Maximei, care 
avea grijă de văduve, de orfani şi de săraci. 


Liniştea vieții avea să le fie răsturnată la începutul anului 304, odată cu debutul 
persecuției creștinilor. Cei doi au decis să se refugieze în cetatea Sirmium, din pro- 
vincia Pannonia Inferior - azi Mitroviţa, nu departe de Belgrad, unde îşi avea reşe- 
dința împăratul Galeriu, ginerele lui Dioclețian. Au sperat ca munca lor de pro- 
povăduire să o poată continua acolo. Dar la scurt timp după sosirea în cetate, la 26 
martie, preotul Montanus a fost prins şi dus în faţa lui Probus, guvernatorul pro- 
vinciei. Maxima nu era cu el, dar imediat ce a aflat de arestarea soțului ei, a pornit 
pentru a-i fi alături. 


Probus i-a propus preotului să aducă jertfă idolilor dar acesta a răspuns: „Eu am 
primit învățătura să îndur mai bine chinurile decât, lepădându-mă de Dumnezeu, să 

aduc jertfă demonilor”. Fiind supus la chinuri, a rezistat spunând: „Mă aduc jertfă 
prin chinurile acestea Dumnezeului meu, căruia l-am jertfit”. 


Văzând cât de neclintit este în credinţa sa, guvernatorul a poruncit să fie adusă 
soția preotului, Maxima, în speranţa că aceasta, fiind femeie, se va înspăimânta de 
chinurile la care era supus soțul ei şi îl va îndupleca să se lepede de credinţa în 
Hristos. 


Spre surprinderea tuturor ea s-a aşezat blândă şi dârză lângă soţul ei, mărturisindu- 
şi, la rândul ei, credinţa în Hristos Domnul. 


Probus, înfuriat a ordonat și mai multe chinuri și uciderea celor doi, prin înecare în 
râul Sava. 


La auzirea sentinței, fericiții Montanus și Maxima au exclamat: „Iți mulţumim, 
Doamne lisuse Hristoase, că ne-ai dat răbdare și ne-ai găsit vrednici de mărirea cea 
veşnică”. 


Ajunşi pe marginea râului, cei doi mucenici au îngenunchiat și s-au rugat așa: 
„Doamne lisuse Hristoase, care ai pătimit pentru mântuirea lumii, primeşte sufle- 
tele robilor Tăi, Montanus şi Maxima, care pătimesc pentru numele Tău”. 


Valurile râului a adus la mal trupurile mucenicilor pe care creştinii le-au îngropat 
împreună. 


Montanus este socotit ca primul preot daco-roman cunoscut cu numele din istoria 
Bisericii noastre. 


În România, Mănăstirea Halmyris (Murighiol, jud. Tulcea) poartă hramul Sfinţilor 
mucenici Montanus şi Maxima. 


Biserica românească din Isacova, pe Valea Moravei, în Serbia de azi, îi are drept 
ocrotitori. 


Aceştia sunt şi ocrotitorii Episcopiei Ortodoxe Române a Daciei Felix, cu reşedinţa 
la Vârşeţ (Serbia). 


Sfântul sfințit mucenic Montanus preotul şi soția sa, Maxima sunt considerați ocro- 
titorii familiilor slujitorilor altarului. 

Episcopul Macarie, al Episcopiei Europei Ortodoxe de Nord, le-a închinat celor doi 
mucenici o rugăciune: Sfinților Montanus preotul şi Maxima prezbitera, cununa 
muceniciei aţi dobândit în vremea idolatrilor prigonitori ai Bisericii, împreună 
mărturisind pentru Hristos. Pentru aceasta, cu bucurie ne închinăm şi lăudăm viaţa 
voastră, care luminează şi risipește întunericul necredinței şi al îndoielii. Sfinţilor 
mucenici daco-romani din Singidunum, ne rugăm cu umilinţă și cu zdrobire de ini- 
mă să luaţi aminte la sfințiții slujitori ai Altarului, la familule şi la casele acestora. 
În credinţă şi în curăţie îi întăriţi. În virtute să-i îndemnați. Întru cuviinţă şi cinste 
să se împodobească îi învăţaţi. De tot felul de încercări, neputințe şi strâmtorări să-i 
ușurați, ca unii care grea şi binecuvântată cruce şi-au ales. De ispitele ţinerii de 
minte a răului şi iubirii de arginţi să îi feriți, virtutea discernământului și a bunei 
chivernisiri a propriei familii, harul ascultării şi al împreună-sfătuirii cu cei mai 
încercați în viaţa duhovnicească, precum şi curățirea de patimi lor o mijlociţi. 


Soţiilor acestora îndelungă răbdare cu soții lor le dăruiți, dobândind laolaltă darul 
cumpătării, al smereniei, al rugăciunii și al împreună-răstignirii cu Hristos. lar când 
povara misiunii va deveni apăsătoare, rugați pe Preamilostivul Dumnezeu să le in- 
sufle gând bun, dorinţa de mărturisire şi de descoperire a gândurilor şi puterea de a 
nu cobori de pe Crucea slujirii. lar copiilor lor, cei ce sunt şi ei împreună purtători 
ai greutăților misiunii, dăruiți-le dragoste adâncă și credinţă neclintită, curajul 
mărturisirii de a-L slăvi pe Mântuitorul nostru lisus Hristos înaintea oamenilor. Cu 
ajutorul vostru, pilde pentru păstoriți şi încurajare pentru popor să-i înfățişaţi pe 
unii ca aceștia, spre slava lui Dumnezeu. Cereţi neîncetat Domnului pentru sfințiții 
slujitori reaprinderea dumnezeiescului har primit în Taina Botezului şi a Hiro- 
toniei, cel care totdeauna pe cele neputincioase le vindecă şi pe cele cu lipsă le 
împlineşte, iar în faţa persecutorilor credinţei cuvânt cu putere multă, spre plinirea 
Evangheliei, cu ajutorul vostru să dobândească. Amin. 


Sursa: 
https://radiorenasterea.ro/sfanta-mucenita-maxima-sotia-preotului-montanus/ 

Orthodoxwiki - Montanus și Maxima din Singidunum 


Sfinţii mucenici Montanus preotul şi soția sa Maxima au vieţuit în secolul al IV- 
lea, în cetatea Singidunum (oraş antic roman care se afla pe locul ocupat actual- 
mente de Belgrad, capitala Serbiei), fiind de neam daco-romani ' Prăznuirea lor se 
face în Biserica ortodoxă şi în Biserica catolică pe 26 martie. 


Mucenicia 


Preotul Montanus și soția sa Maxima trăiau în localitatea Singidunum (Belgradul 
de astăzi). Ca urmare a edictelor din anii 303-304 care au declanşat noi persecuții 
împotriva creştinilor, printre care un edict din 27 septembrie 303 viza explicit cle- 
rul creştin, Montanus a fugit în orașul Sirmium, capitala provinciei Pannonia Se- 
cunda (azi Mitroviţa), unde îşi avea atunci reşedinţa cezarul Galeriu (Cezar 293- 
305, Augustus 305-3011), ginerele lui Dioclețian. 


1 Teoria acceptată în Biserica Ortodoxă Română a originii daco-romane a Sfinţilor Montanus și 
Maxima a fost lansată de prof. Nicolae M. Popescu, care a reconstituit actul martiric al 
Sfântului Montanus pe baza martirologiilor latine în care se găseau informaţii despre viețile 
acestora și după modelul Actului martiric al Sfântului Irineu de Sirmium, în Preoți de mir 
adormiți în Domnul, ,, Viaţa Sfântului Mon-tanus presviterul din Singidunum ”, Bucureşti, 1942, 
pp. 6-10. Acesta apreciază că Sfinţii Montanus și Maxima erau de origine daco-romană pe 
considerentul că în perioada respectivă provincia Pannonia Inferior ar fi fost locuită de o 
populație daco-romană, însă nu există dovezi clare în acest sens. Sfântul Montanus este 
considerat a fi primul preot daco-roman cunoscut cu numele din istoria Bisericii Ortodoxe 
Române. 

La Sirmium, a fost prins şi dus la judecată în faţa lui Probus, guvernatorul pro- 
vinciei (praeses) 7. Întrebat de guvernator, conform procedurii, dacă era creştin, 
preotul Montanus a confirmat că era creștin și preot din Singidunum. Când 
guvernatorul i-a cerut să abjure şi să aducă jertfă zeilor păgâni, Montanus a refuzat. 
Ca urmare, a fost supus la torturi. 


Pentru a-l convinge să se lepede de credinţa sa, guvernatorul a poruncit să fie adusă 
înaintea tribunalului şi Maxima, soția preotului Montanus, crezând că aceasta, fiind 
mai slabă din fire, avea să se sperie şi, pentru a-l cruța de chinuri pe soţul ei, avea 
sa încerce să îl convingă să aducă jertfe. Dar, spre mirarea guvernatorului Probus și 
a membrilor tribunalului, Maxima a mărturisit la rândul ei că era creștină şi a cerut 
să fie şi ea supusă la chinuri, alături de soţul ei, pentru a se bucura şi ea de cununa 
muceniciei pregătită soţului ei. Guvernatorul a poruncit să fie torturată atunci şi 
presbitera Maxima, însă nici ea, nici soţul ei nu au acceptat să se lepede de Hristos, 
ci şi-au mărturisit mai departe credinţa creştină. 


Atunci guvernatorul Probus i-a condamnat la moarte prin înecarea în râul Sava. 
Aflând sentinţa, Montanus și Maxima au dat slavă lui Dumnezeu care îi învredni- 
cise să pătimească şi apoi să moară pentru numele Său. 


La porunca guvernatorului, sfinţilor li s-a legat de gât câte o piatră mare şi au fost 
aruncaţi în râu. Potrivit altor surse, li s-a tăiat capul, iar trupurile lor au fost arun- 
cate în râu. Însă apa a dus la mal trupurile acestora, iar credincioşii creştini le-au 
luat în ascuns şi le-au îngropat cu cinste. 


Sfinte moaşte 


Potrivit unor relatări, moaştele Sfântului Montanus şi ale soției sale Maxima au 
fost ulterior transportate la Roma și îngropate în Catacombele Sfintei Priscilla de 
pe via Salaria, unde au rămas până la deschiderea catacombelor, în anul 1804. 


Printre Sfintele moaşte găsite acolo se găseau şi cele ale Sfintei Maxima, care se 
păstraseră în chip minunat. 


* Actele procesului au fost înregistrate într-un proces-verbal şi depuse, probabil, în arhiva 
tribunalului. Actele s-au pierdut, însă unele informaţii transcrise după acestea s-au păstrat în 
unele martirologii latine. 

Moaştele acesteia au fost dăruite unei familii catolice bogate, Sinibaldi, care le-a 
dăruit mai târziu Mănăstirii San Lorenzo (Sfântul Laurenţiu) din Roma, aparținând 
ordinului Clariselor. 


De acolo, moaștele Sfintei Maxima au fost duse în America de Sud de un preot 
catolic misionar (Pr. Joseph Louro), iar apoi au fost aşezate în Mănăstirea Clari- 
selor de rit bizantin din North Royalton, Ohio (în Statele Unite ale Americii). 


Pretutindeni pe unde au călătorit, moaștele Sfintei Maxima s-au arătat a fi făcătoare 
de minuni pentru toţi cei care i s-au rugat sfintei cu credinţă. * 


Cinstirea 


În România, Mănăstirea Halmyris (Murighiol, jud. Tulcea) poartă hramul Sfinţilor 
Montanus şi Maxima. * 


Biserica românească din Isacova, pe Valea Moravei, în Serbia de azi îi are şi ea 

drept ocrotitori pe Sfinţii Montanus și Maxima. ” Aceştia sunt şi ocrotitorii Episco- 
SI PI 55 . . A : 6 

piei Ortodoxe Române a Daciei Felix, cu reşedinţa la Vârşeţ (Serbia). 


Surse: 

- „Martiriul Sfântului Montanus, presviterul din Singidunum, un preot daco- 
roman”, în Actele martirice, IBMBOR, Bucureşti, 1997, ISBN 973-9130-79-8, pp. 
183-186 („Introducere” de pr. loan Rămureanu) şi 187-189 (text reconstituit de pr. 
Nicolae M. Popescu) 

- Pr. loan Rămureanu, ,„, Sfântul mucenic Montanus, preotul şi soția sa, Maxima”, 
în Sfinţi români şi apărători ai legii strămoşeşti, IBMBOR, Bucureşti, 1987, pp. 
141-143. 

- en: St. Maxima of Singidunum, and her priest-husband, St. Montanus 


* St. Maxima of Singidunum, and her priest-husband, St. Montanus 
* Paraclisul Mănăstirii Halmyris 

” Isacova - Valea Moravei 

* Ocrotitorii Episcopiei Dacia Felix 

pe Sfinţii Montanus și Maximaautrăit 


A . A y . . . 
in perioada împăratului Dioclețian, unul 
dintre cei mai cunoscuţi persecutori ai 


creştinilor; 


. . Te . . A 
a CEI doi sfinți locuiau 1N cetatea 


Singidunum (azi Belgrad), aşezată pe Dunăre, 


locuită atunci de strămoșii daco-romani; 


y A y go... A 
e văzând că guvernatorul cetăţii a inceput 


persecuțiile, au plecat intr-o altă cetate, 
dar prigonitorii i-au prins şi i-au adus 
in fața lui Probus, guvernatorul 


Pannoniei Inferior: 


(E) BASILICA.RO 


e in timp ceera judecat, preotul Montanus 
a răspuns cu curaj că este creştin şi preot al 


Bisericii lui Hristos din Singidunum; 


a Probus l-a îndemnat să se supună 
poruncilor impăraţilor și să aducă jertfă 
zeilor, dar sfântul s-a opus, iar pentru acest 


fapt a fost chinuit; 


Probus a văzut indelunga răbdare 
preotului, a chemat-o pe Maxima, 


. . A y fa . 
sotia acestula, crezând ca femeia Sc va 


induioşa de chinurile soţului ei şi-l va gg 


indemna să jertfească zeilor; 


(E) BASILICA.RO 


spre uimirea păgânului, Maxima 
preoteasa a cerut să fie şi ea chinuită, 
ca să se facă părtașă la Patimile Mântuitorului 

Troparul Sfinţilor Mucenici Montanus 
preotul şi soţiei sale Maxima 
26 Martie - Glasul 4 


Pe cei ce cu vrednicie au slujit Biserica mântuitoare şi 
n-au voit să se închine 
idolilor, să-i 
cinstim cu 


SF. MC. MONTANUS PREOTUL ȘI SOȚIA SA, MAXIMA 
Preotul Montanus și soția sa Maxima au pătimit pentru Hristos în timpul cezarului 
Galeriu (26 martie 304). Ei trăiau în localitatea Singidunum (Belgradul de astăzi). 
Ca urmare a edictelor din anii 303-304 care au declanşat noi persecuții 
împotriva creştinilor, Montanus a fugit în oraşul Sirmium, capitala 
provinciei Pannonia Secunda (azi Mitrovița - Kosovo). La Sirmium, 
a fost prins şi dus la judecată în fața lui Probus, guvernatorul provinciei. 
Întrebat, conform procedurii, dacă era creştin, preotul Montanus 
a confirmat că era creştin şi preot din Singidunum. Când guvernatorul i-a cerut 
să abjure şi să aducă jertfă zeilor păgâni, Montanus a refuzat. Ca urmare, 

a fost supus la torturi. Pentru a-l convinge să se lepede de credinţa sa, 
guvernatorul a poruncit să fie adusă înaintea tribunalului şi Maxima, 
crezând că aceasta se va speria şi va încerca să îl convingă să aducă jertfe. 
Spre mirarea guvernatorului Probus şi a membrilor tribunalului, Maxima 
a mărturisit la rândul ei că era creştină şi a cerut să fie şi ea supusă la chinuri. 
Guvernatorul a poruncit să fie torturată atunci şi presbitera Maxima, însă nici ea, 
nici soțul ei nu au acceptat să se lepede de Hristos. De aceea, Probus 
i-a condamnat la moarte prin înecarea în râul Sava. 

Bucuraţi-vă, Sfinţilor mucenici Montanus şi Maxima, mărturisitori ai lui Hri- 
stos! 

